open-index/open-wikipedia-markdown huggingface dataset:
何佩婷

**何佩婷**（**Jamie Ho**，），藝名**何佩**（**Ho Pui**），係香港女歌手同YouTuber，曾經同小薯茄成員吳冰合作。佢2021年參與ViuTV搞嘅真人騷選秀《全民造星IV》，60強止步。佢2022年正式喺樂壇出道，推出頭一隻派台歌《Unknown》。

## 簡介
### 軼事
*何佩嘅歌迷叫做「何粉」（音「可」粉），歌迷會叫做「何佩餃餃鎮」，個名源於何佩本人好鍾意食餃子，「何粉」就喺群組入面抛出各種以「餃」為主嘅名，最後何佩本人揀咗呢個名。應援顏色係天藍色。
*皆因何佩婷同MIRROR成員陳卓賢撞樣，所以畀人叫做「女版Ian」，但佢本人對呢個稱呼不置可否。

### 語錄
*「何佩係何佩，唔係其他人嘅影子」
*「一個人，也可以哼唱；剩下一個人，還有最後的信仰。」

## 演出
### 電視節目（ViuTV）

*2021年：《囝囝女女730》第232集嘉賓

### MV
*WHIZZ - 二話都說
*徐嘉蔚Emiko - 星海

## 參考資料

## 出面網頁
*
*
* 全民造星IV | 何佩
許軼

**許軼**（，，本名：，）係香港女歌手，香港KPOP舞團「BRIGHTEN Dance HK」成員，2018年去過韓國做練習生半年，2021年參與ViuTV搞嘅真人騷選秀《全民造星IV》，入圍總決賽，最後攞到季軍，係女團COLLAR其中一位成員。佢名義上亦係《造星IV》參賽者自組組合Lolly Talk其中一位成員，但自COLLAR正式出道後已經無乜再參與Lolly Talk嘅活動。

## 簡歷
許軼參加《全民造星IV》嗰陣，未有公開過佢家庭背景，到佢正式加入女團COLLAR之後，佢畀網民起底，指佢係個尼泊爾、香港混血兒，原名Rejena Simkhada，之後佢本人承認咗係真嘅。

## 演出

### 電視劇（ViuTV）
*2025年：《哪一天我們會紅》 飾 許日娜（Anna）

### 電視節目（ViuTV）
*2021年：《全民造星IV》參賽者
*2022年：《拆你個夢》第6集嘉賓
*2022年：《Dr.Any毛》 第6、15集嘉賓
*2022年：《天生食材必有用》 第10集嘉賓
*2023年：《韓國留學Day Day晴》主持
*2024年：《自訂台灣軼晴》主持
*2025年：《Chat KP》第28-29集嘉賓
*2025年：《Gen Z觀察學》第4集嘉賓

### 網絡電視節目（Viu Original）
*2025年：《澳門15變》第1-3集主持

## 歌曲
### 單曲

### 派台歌曲成績

*（*）上緊榜
*（-）上唔到榜
*（×）冇派去呢個台

## 廣告、代言同品牌活動宣傳

## 參考

## 出面網頁
*
*
* 全民造星IV | Day
* MakerVille - 許軼
以上皆非

**「以上皆非」**，或者**None of the above （NOTA）**，又被叫做“ 反對一切 ”或“ 刮 ”票（**against all**或**scratch**），係選票一個可能嘅選項，目的係令選民喺選舉入面可以表示佢反對選舉候選人嘅睇法。

## 參考
以上皆非 (單曲)

《**以上皆非**》係由葛大為填詞，徐佳瑩同陳君豪作曲，陳君豪監製，徐佳瑩演唱嘅歌。喺2021年11月26號由亞神音樂以單曲形式發行。

## 簡介
呢隻歌係講緊徐佳瑩做歌手其間嘅心路歷程，佢用咗10個月去整呢隻歌。而MV係由比爾賈拍。

## 參考

## 出面網頁
*
寶豐路

**寶豐路**（）係香港新界西貢區將軍澳新市鎮嘅一條道路，橫跨昔日嘅魷魚灣，連接寶琳北路及陶樂路，屬於區入面早期發展同主要道路之一。而2012年西貢區議會，區議員林少忠話毓雅里、寶康路與寶豐路行人隧道，同寶豐路附近一帶街道路面衛生情況好差，街道滿佈污漬、雜草叢生，亦成日有狗糞殘留喺地面。

## 交匯道路
*魷魚灣村道
*寶琳北路
*欣景路
*貿業路
*毓雅里
*寶康路
*陶樂路

## 沿線建築物
*英明苑
*欣明苑
*寶林邨
*新都城二期
*港鐵寶琳站
*旭輝臺
*茵怡花園
*怡心園

## 公共交通

## 參考資料
*香港街道地方指南（通用圖書有限公司出版）
*香港街道大廈詳圖（通用圖書有限公司出版）

類:西貢區街道
梁式昕

**梁式昕**（**Catrina Leung**，）係香港女藝人，喺加拿大出世同長大，後嚟返香港升學，並喺中學期間去英國讀書，喺碧仙桃大學畢業，2020年報名參與ViuTV搞嘅真人騷選秀《全民造星III》，雖然獲選入圍但係因工作衝突而退選，2021年再參與《全民造星IV》。2023年成為獨立歌手。

## 音樂作品

### 個人作品

### 動畫歌曲

* 2021年：Fullhouse World滿屋世界（Fullhouse World動畫《Fullhouse Funmily滿紛一家》主題曲）

## 演出作品
### 電視節目（[[ViuTV]]）
*2021年：《全民造星IV》參賽者
*2021年：《囝囝女女730》第217集嘉賓
*2022年：《戀愛Staycation》第二季參賽者

### 電視節目（[[香港開電視]]）
* 2022年：《名廚虎年賀新春》第3集嘉賓
* 2022年：《疫境中的餐桌》第2集嘉賓

### 電台節目（[[叱咤903]]）
* 2021年：《公子會》12月25號嘉賓

### 音樂錄像
* 2021年：《全民造星IV》主題曲 《前傳》MV 2021夏の首部曲：造星の駅
* 2023年：何佩 《轉個身擁抱》MV

### 廣告
* 2021年：姜濤 x 100個理由你要預防HPV - 「女多」篇
* 2021年：【KFC韓食旅團】帶你味遊韓國

## 參考資料

## 出面網頁
*
*CATRINA 梁式昕嘅Youtube頻道
* 全民造星IV | Catrina

類:碧仙桃大學舊生
禮物 (紀念專輯)

《**禮物**》係為咗紀念唐朝樂隊低音電結他手張炬過世十週年而出嘅一張紀念專輯。喺2005年5月由北京聲音工作室發行。

## 簡介
呢隻碟收錄咗13隻歌。

## 曲目

## 參考
讀心專家

《**讀心專家**》（），係香港無綫電視嘅遊戲節目，由黃庭鋒、陳聖瑜（陳星妤）主持，由2021年11月25號到12月30號逢禮拜四、五22:30到23:00喺翡翠台播出。節目搵咗「讀心專家」松明（本名姜松明）做固定嘉賓，每集有唔同藝員嘉賓接受松明嘅「讀心」挑戰。

節目籌備初期，本嚟安排由何依婷做女主持，但最終改用陳聖瑜做女主持，當時陳聖瑜出道時間已經接近三個月。

## 節目調動
*2021年12月23號：由於改播《麻雀鬥室三決一》第12集，所以暫停播映。

## 睇埋
*《破解讀心理》

## 出面網頁
*讀心專家 - 主頁 - tvb.com
麻雀鬥室三決一

《**麻雀鬥室三決一**》（）係香港無綫電視嘅遊戲節目，由薛家燕、林盛斌、吳若希、戴祖儀、鄭衍峰主持，由2021年11月29號到12月22號逢禮拜一到三22:30到23:00喺翡翠台播出，尾二嗰集喺12月23號禮拜四同一時段播，最後一集就喺12月26號禮拜日22:00到23:00播。節目設計咗一啲新嘅麻雀玩法畀藝員嘉賓比試。

## 節目調動
*2021年12月6號、12月20號：由於播特備節目《咁大件事點解冇人講》，所以暫停播映。

## 出面網頁
*麻雀鬥室三決一 - 主頁 - tvb.com
標記語言

**標記語言**（）係電腦語言嘅一種，重點特徵係用嚟記住網頁等嘅電腦文件嘅中繼資料。用日常用語講即係話攞住一份電腦文件，如果用標記語言好晒文件每一件數據（文字同圖像等）嘅話，就可以教部電腦學識每一件數據要點樣處理或者要點樣顯示出嚟畀用家睇。

英文 （近似）本來係編輯同校對術語，指喺稿件上面「嘜低哂」篇文應該點改，又或者排版應該點排等等，呢啲後加嘅符號或者字就係  呢隻字詞指嘅嘢。電腦所講嘅  其實就係呢種人手工序嘅模型。

喺廿一世紀初，多人用嘅標記語言有例如 HTML，佢除咗攞嚟寫網頁之外，亦係電子書嘅基礎；其他多人用嘅標記語言仲有 XML 同埋  等。

## 分類

概念化啲噉講，喺廿一世紀初，標記語言主要有三大類。
***展現型**：指標記描述嘅嘢係同顯示、印刷或者其他展現方式有關，例如描述字體大細、靠左定靠右、播放速度等等；文書處理器喺文字上面加格式，可以話係一種標記，而存咗檔嘅文件可以話係用某種標記語言寫出嚟。
***描述型**：指標記唔直接描述實際嘅視覺展示方法，而係語義上嘅性質（除非展示方法係想要描述嘅嘢）語言嘜低對「件數據係啲乜」嘅描述。
***程序型**：其實唔係標記語言，望落似標記嘅嘢其實係程式、巨集等等，例如  其實係巨集，唔係標記語言。

## HTML

HTML（取自英文全名 **H**yper**T**ext **M**arkup **L**anguage）首創於 1991 年，可以話係廿一世紀初最多人知嘅標記語言，專門用嚟記住啲網頁嘅。網頁瀏覽器就係用 HTML 嚟操作網頁嘅文字、影像同其他內容嘅。一個網頁嘅數據會用 HTML 嘜好，指定某段字嘅意思或者用途等等嘅資訊，又或者某程度上左右字或者圖嘅大細等等，噉部機就會識得將啲數據按設計者嘅意思顯示出嚟。舉個具體例子，一段用 HTML 碼記住嘅網頁會有一行行類似以下噉嘅碼：


```html4strict
<strong>粵語維基好正</strong>
```

當中 `` 係教部電腦：
:`` 同 `` 呢兩嚿嘢夾住嘅內容，係要用主動嘅方法強調顯示（通常係指粗體字）。
部電腦讀到以上呢行噉嘅碼，就會識顯示
:**粵語維基好正**
噉嘅字樣。好似被動式強調（通常係指意大利體）等等嘅設定，都可以用同樣嘅方式想像。而除咗呢啲顯示性質嘅資訊之外，HTML 仲可以攞嚟嘜中繼資料（即係用嚟描述資料嘅資料），能夠話畀電腦知「呢件呢件資訊係啲乜」，好似以下噉：

```html4strict
<title>呢行字係呔圖</title>
```

上面段碼係話畀部機知：「`` 同 `` 呢兩嚿嘢夾住嗰段字，係個網頁嘅標題」；有咗呢樣資訊，部電腦就可以（唔使靠進階嘅 NLP 技術）識得分邊段字係個網頁嘅標題，能夠自動噉（例如）喺顯示搜尋器嘅搜尋結果嗰陣，顯示出每個搵到嘅網頁嘅標題。除此之外，HTML 亦容許用家寫低啲注釋同嘜低邊度開段（通常其實係指換行）等等。

以下係用 HTML 寫嘅哈佬世界型網頁：


```html4strict
<!DOCTYPE html>
<html>
  <head>
    <title>呢行字係呔圖</title>
  </head>
  <body>
    <div>
        <p>哈佬世界！</p>
    </div>
  </body>
</html>
```

當中
:
等等。

## XML

XML（E**x**tensible **M**arkup **L**anguage）係另一隻好多人用嘅標記語言，會用人同電腦都識睇嘅方式嘜好文件。XML 同 HTML 有好多相似嘅地方，例如兩者都係用 `<>` 噉嘅符號括住啲標籤嘅。不過兩者亦有重要嘅差異：
*同 HTML 比起嚟，XML 嘅終極目標唔係「點樣顯示啲數據出嚟睇」（或者用第啲方法 output 出去）；
*XML 唔似得 HTML 噉傾向會事先定義好啲標籤；
*XML 提供嘅係定義一套標記語言嘅框架；

例如係以下呢段 XML 碼噉：

```xml
<note>
    <to>阿香</to> 
    <from>明仔</from> 
    <head>有嘢想提提你</head> 
    <body>聽日下晝四點見面。</body> 
</note>
```


上述段碼係純描述性質嘅，好似 `<to>`、`<from>` 同 `<head>` 等嘅標籤淨係負責嘜低「每段數據係乜」，唔會話教部電腦邊段字要粗體等顯示性質嘅資訊。如果用家想例如標題要用大隻嘅粗體字顯示，就要另外有個程式教部機「用 `<head>` 呢款標籤嘜咗嘅內容，要用大隻粗體字顯示」。

語言學家做研究時不時會用到 XML：語言學上嘅研究好多時都要用到語料；語料包括咗由研究緊嗰隻語言寫出嚟嘅文字，語料嘅文字往往會用 XML 落標籤，（簡化講）例如嘜好晒段字入面每隻字屬於邊種詞性，跟住語言學家就可以寫程式教電腦自動噉數吓每個段落入面動詞同名詞分別出現咗幾多次，再睇吓呢啲頻率會受咩因素影響...呀噉。

## 睇埋
*程式語言，另一類常用嘅電腦語言；標記語言係用嚟將文字等嘅數據嘜清楚同整理嘅，而程式語言就係用嚟教電腦一步步噉做運算，可以用嚟創造應用程式等嘅嘢。
*語料庫：製作語料庫實會用標記語言嘜好晒啲語料。
*語義網：標記語言可以用嚟幫手達致語義網。

## 詞彙
以下係篇文提過嘅重要詞彙嘅粵英對照，當中啲羅馬化用嘅係粵拼：

***展現型（標記）** /  / presentational (markup)
***描述型（標記）** /  / descriptive (markup)
***程序型（標記）** /  / procedural (markup)
*瀏覽器 /  / browser
*中繼資料 /  / metadata
*注釋 /  / comment
*語料庫 /  / text corpus
*語義網 /  / Semantic Web

## 註解

## 引咗

## 連結

* HTML 入門簡介
* 探索吓 HTML 之外嘅標記語言
* XML 基礎
文字分割

**文字分割**（）係指將要處理嘅一段字分割做若干嚿各自有意思嘅單位，方便做一步嘅分析或者其他處理。常見嘅有將段字切割做句子或者個別嘅字呀噉。

即係例如：
:**Input**：San Pedro is a town on the southern part of the island of Ambergris Caye in the Belize District of the nation of Belize, in Central America. According to 2015 mid-year estimates, the town has a population of about 16, 444.
:**Output**：
::San Pedro is a town on the southern part of the island of Ambergris Caye in the 2.Belize District of the nation of Belize, in Central America.
::According to 2015 mid-year estimates, the town has a population of about 16, 444. It is the second-largest town in the Belize District and largest in the Belize Rural South constituency.（分割咗做唔同句子）
## 睇埋
*字切割
*自然語言處理
## 攷
詞法分析

**詞法分析**（，又叫  或者 ）係指將字串或者字符串流變做**記號**（，臺譯符記）嘅過程，負責做爾樣嘢嘅軟件叫掃描器（，又叫 、 等等）。

所謂符記係一種數據，代表語言入面可以視為詞位或者有意義嘅符號嘅嘢；符記代表嘅可以包括識別碼、保留字、數字、算子、字串或者其他符號等等，符記入面會低分類，通常亦會記低本來嘅字串係乜嘢（但係保留字同算子係有限集合，通常唔使記低）。

## 註
詞形還原

**詞形還原**（）係用電腦處理語言嗰陣會做嘅一個工序，指教部電腦一個字喺唔同詞性下嘅唔同樣，等部電腦識得將呢啲唔同樣當做同一個字噉嚟分析；例如 **wolf** 同 **wolves** 都係指狼，後者係眾數，做詞形還原就會教部電腦知 **wolf** 同 **wolves** 係同一個字嘅唔同樣。

## 睇埋
*詞形變化
*構詞

## 引咗
停用詞

**停用詞**（），臺灣叫**忽略字**，係指用電腦處理文字嘅時候，因為被認為冇乜實際意義，所以真係做主要處理之前會攞走唔理嘅字，呢啲文字處理包括自然語言處理、喺圖書館嘅線上公用目錄搵嘢等等。

## 參考資料
分析樹

响語言學分析上，**分析樹**（參見 ）係一種時常用到嘅樹狀數據。簡單講，分析樹係按照該語言嘅語法，將一串字串嘅句法結構表述出嚟。分析樹會將一句句子切做一橛橛嘅短語，然後幅圖仲會將每個短語拆開做一隻隻個別嘅詞或者次短語。

有工作者指，分析樹嘅做法適用於好似英文或者粵語等語序較為固定嘅語言，但係就比較難處理自由語序嘅語言。

## 基礎概念

一樖分析樹同樹狀圖一樣，會有若干條枝節組成，枝節會連接住啲節點。

## 重要概念
用分析樹剖析語句嗰陣，成日會提到以下呢啲概念。

成份：分析樹當中嘅一個單位（短語或次短語）入面一隻個別嘅詞或者次單位就謂之「成份」；如果將某一成份換做一隻屬相同詞性嘅詞，意思可能會變，但句嘢依然會符合語法。典型嘅主流語言中，都會有啲語法規則講乜嘢成份可以換做第啲較簡單嘅成份，簡單嘅可以睇吓代名詞嘅使用。

支配：如果話「節點 A **支配**節點 B」，即係話 A 喺樖分析樹上嘅位置高啲，而且睇樹嘅人如果要由 A 畫條線去 B，淨係可以向下郁。
*C-統御：如果話「節點 A **C-統御**節點 B」，即係指
*#每粒支配 A 嘅節點，都係支配住 B 嘅。
*#A 唔支配 B 而 B 唔支配 A。
一個節點會 C-統御佢嘅「姐妹」同埋佢啲姐妹節點嘅所有「枝葉」。不過 C-統御呢種關係可以係唔對稱嘅。

統治：如果話「節點 A **統治**節點 B」，即係指
#A C-統御 B。
#冇任何一個節點係畀 A C-統御，同時又唔對稱噉 C-統御 B 嘅。

文法關係：指句法成份之間喺一句子句入面嘅結構關係，例如主語同賓語等，呢啲關係好多時都係靠分析樹嘅結構嚟定義嘅。

回指綁實：如果話 A 回指綁實 B，若且唯若 A C-統御 B 而且指緊同一嚿物件；簡單啲講，可以想像成回指關係裏面如果一隻字詞嘅意思要嚟自第隻字詞，提供意思嗰隻字喺樖分析樹當中唔可以「埋得太深」。

## 腦部研究

好多句法學專家，想像人腦都係噉樣將聽到嘅句子散做唔同部份嘅。

## 另見
*句法
*語序
*X-bar 理論

## 歐詞

## 引咗

## 拎
*句法樹—自然語言處理，GeeksforGeeks，佢哋呢道講句法樹喺自然語言處理上有咩用。
命名實體識別

**命名實體識別**（）係指由一段字串入面搵出邊啲字係表示有名實體（named entity；即係一件特定嘅物體，例如係某個特定嘅人或者某笪特定嘅地方呀噉）嘅，例如 **John hit the ball** 嗰句句子入面 **John** 就係一嚿有名實體。命名實體識別呢家嘢可以用到好多統計方法。
## 攷
廿二世紀殺人網絡：復活次元

《**廿二世紀殺人網絡：復活次元**》（*The Matrix Resurrections*）係一部2021年嘅美國科幻動作電影，由蓮娜華高斯基做導演、監製同編劇。套片係《廿二世紀殺人網絡3：驚變世紀》（2003年）嘅續集，同埋係「」嘅第四套作品。主演係奇洛李維斯、、林拔·韋遜、，佢哋飾演番之前電影裏面嘅角色。
索引典

**索引典**（）係指一本俾人搵隻字嘅同義詞或者反義詞嘅書；索引典可以攞嚟幫手摷資料－一個人喺用搜尋器摷料嗰陣，可以用索引典嚟睇吓自己摷嘅關鍵字有咩同義詞，摷埋啲同義詞，噉就可以搜尋得更加徹底。

## 攷
關鍵詞

**關鍵詞**（參見，可作），亦都叫做**關鍵字**，係指捕捉到一啲文獻或者網頁嘅重點嘅字詞。例如家陣有一堆學術文獻，呢啲文獻冚唪唥都係喺度討論量子力學嘅，噉呢拃文獻嘅關鍵詞就係**量子力學**，想摷資料嚟睇嘅人可以喺搜尋器打**量子力學**嚟摷。

## 睇埋
*文獻綜述

## 引咗
絕對音感

**絕對音感**（）係指一個人「乜都唔使靠、淨係用對耳仔聽經已可以正確噉判斷一吓聲係邊個音符（C D E 定 F）」嘅能力。

研究表明，呢種能力非常少有，就算喺專門學音樂嘅學生之間都係唔夠 5% 嘅人有噉嘅能力。

## 攷
平分

**平分**係幾何學嘅一個概念。有一條直線段 AB，如果有一條直線 L 同 AB 喺一點 M 相交，令到 M 係 AB 嘅中點 （即係AM=MB），噉樣就話 L 平分 AB。
亥姆霍茲音高記法

**亥姆霍茲音高記法**（）係一套幫音高改名嘅方案，由德國科學家赫爾曼·馮·亥姆霍茲發明，會用到大小楷字母（A至G）同埋上下標嘅角分符號（** ͵**  &prime;  或者   ）。

類似記音法喺德國其實一直都有用，用喺一種15至18世紀之間用嘅德國式風琴譜，爾種樂譜喺18世紀中開始先唔再用，不過喺風琴譜，用大楷字母標嘅八度已經係最低音，再低就已經標唔到。

## 睇埋
*音高

## 註
基本頻率

**基本頻率**（**fundamental frequency**）指一個週期性波形（例如一股聲波）嘅最低可能頻率。
鐘形罩

**鐘形罩**（）係物理學上有陣時喺實驗嗰陣會用到嘅架生，攞嚟罩住啲嘢，然後做實驗嘅人可以（例如）用泵等嘅方法抽走個罩入面啲空氣，就可以研究啲嘢喺真空之下嘅行為。

例如攞個鐘形罩罩住嚿發出緊聲嘅物體（好似係鬧鐘），再抽走個罩入面啲空氣，就會發覺唔再聽到嚿物體發出嘅聲－表示咗聲係要透過空氣等嘅介質先可以傳播到嘅。
## 攷
浪漫主義音樂

**浪漫主義音樂**（）係19世紀浪漫主義盛行嗰陣嘅西洋古典樂，出名嘅作曲家有蕭邦､布拉姆斯､李斯特､理查·華格納､柴可夫斯基呀噉。

## 攷
泛音列

**泛音列**（**harmonic series**）係指一列特定嘅頻率，當中每個呢啲頻率都係基本頻率乘咗某個整數，例如設 f 做個基本頻率，串泛音列就會包含 2f、3f、4f ... 噉如此類推嘅一列頻率。
波形

**波形**係聲學同訊號處理等領域成日提到嘅概念，指某個訊號隨時間變化嘅規律，畫做圖嗰陣會出咩形狀：呢啲領域時常要分析一啲訊號，尤其係要觀察其物理量點樣隨時間上上落落；喺應用上，分析者通常會畫一幅圖，打戙軸係訊號嘅物理量，而打橫軸則係時間，畫咗出嚟嗰條綫成嘅形狀，就謂之波形。

## 重要特徵

啲人講**波形**（ ），通常會考慮佢哋嘅呢啲特徵：
***[[波長]]**：指相鄰嘅兩個波峯之間喺空間上嘅距離，亦可以係兩個波谷間嘅距離，描述波形喺空間上重複一次需要幾長。
***[[波幅]]**：指波形嘅極大值同埋平衡位置之間嘅最大距離，反映咗該訊號帶有幾多能量。
***[[頻率]]**：指每單位時間內，波形重複循環幾多次，通常以赫茲（Hz）為單位。

## 常見波形

例如正弦波就係常見波形嘅一種。最基本嗰條式係噉嘅：
:y(t) = A\sin(2 \pi f t + \varphi) = A\sin(\omega t + \varphi),\qquad
當中 *A* 係波幅，*f* 係頻率，*t* 係時間，\varphi 係相位。畫做圖（假設 x=t）會好似噉：





## 應用

相關應用列表：
*訊號處理
*神經訊號
*腦電波

## 睇埋
*雙罅實驗
*傅利葉變換

## 引咗

## 文獻

*Yuchuan Wei, Qishan Zhang. *Common Waveform Analysis: A New And Practical Generalization of Fourier Analysis.* Springer US, Aug 31, 2000 
*Hao He, Jian Li, and Petre Stoica. *[http://www.sal.ufl.edu/book/ Waveform design for active sensing systems: a computational approach]*. Cambridge University Press, 2012.
心理聲學

**心理聲學**（）係心理物理學嘅其中一個子領域，專門研究聲嘅物理性質會點樣影響一個人對嗰吓聲嘅感知體驗。
純律

喺音樂上，**純律**（），又叫**自然律**，係調律一種，指將音程嘅頻率比例調校成嘅數值細嘅整數之間嘅比例（例如 3:2 或者 4:3 呀噉）。

喺純律之下並唔存在同音異名，C♯ 同 D♭ 係兩個唔同嘅音。

## 註

## 攷
音高探測演算法

**音高探測演算法**（）係指攞嚟估計一個振盪緊嘅訊號嘅音高或者基本頻率嘅演算法。
## 攷
福布斯中國名人榜

**福布斯中國名人榜**（），又稱**中國百大名人榜**，佢係《福布斯》雜誌響2004年起每年評選嘅一份關於中國名人嘅排名，2010年開始包括港台同海外華人名人（2016年同2018年暫停）。

## 榜單

* 2004年榜單
* 2005年榜單
* 2006年榜單
* 2007年榜單
* 2008年榜單
* 2009年榜單
* 2010年榜單
* 2011年榜單
* 2012年榜單
* 2013年榜單
* 2014年榜單
* 2015年榜單
* 2017年榜單
* 2019年榜單
* 2020年榜單

## 參考
白色家電

**白色家電**（）即係生活家電，因為呢種電器產品外表（大多數）都係白色，而且係針對家庭主婦所設計；而家中國大陸係全世界最大嘅白色家電生產地。

## 相片

Cosmo_Appliances_Gas_Range.jpg|廚具
LGwashingmachine.jpg|洗衣機
Dishwasher_open_for_loading.jpg|洗碗碟機
Weibolu.jpg|微波爐
A_Samsung_Refrigerator.jpg|雪櫃
Rice_Cookers.JPG|電飯煲


## 參考
最小可覺差

**最小可覺差**（參見，呢個英文名係**啱啱好留意到嘅差異**噉解）係心理物理學上嘅概念，指某個物理刺激嘅特性最少要變幾多，受試者先會留意到個刺激唔同咗。當中**物理刺激特性**可以係聲嘅頻率或者光嘅亮度呀噉。

## 基本概念

舉個具體例子：想像研究者依家想研究人腦點樣分辨唔同嘅色，佢可以叫受試者坐喺熒光幕前面，俾佢哋睇兩束唔同顏色嘅光，然後慢慢收窄兩束光喺色彩上嘅差距；當中可見光嘅色彩取決於嗰束光嘅波長，而波長屬於物理特性；跟住研究者就慢慢試，睇下兩束光喺波長上嘅差距要收到幾細，受試者先唔再睇得出兩束光喺色彩上有分別。

憑住呢啲研究，心理學同神經科學嘅研究者可以探究人類感知能力嘅極限喺邊。

## 聲學研究

最小可覺差嘅概念，可以用嚟研究人類對聲嘅判斷。呢種研究對語言學（尤其係語音學）等嘅學科嚟講相當有用。

## 睇埋
*心理實驗

## 引述
長痛長愛

**長痛長愛**可以係指：
*《長痛長愛 (小說)》：中國作家夏七夕嘅小說
*梁詠琪歌曲《長痛長愛》，收錄喺佢嘅《我住七樓A》專輯，亦係無綫電視劇《烈火雄心II》嘅插曲
The Juice Media

**The Juice Media**（**TJM**）係澳洲一間製作唔同政治同社會議題惡搞作品嘅公司。佢哋以「誠實政府廣告」（Honest Government Ads）同埋Juice Rap News得到一啲澳洲人嘅關注，但亦因為咁成為咗一啲澳洲政治爭議嘅焦點。例如，佢哋將澳洲政府嘅徽章攞嚟惡搞，將「Australia」變成「Australien」，同埋針對澳洲日嘅惡搞短片，一度成為爭議。

## 政治立場
佢哋對澳洲兩大政治陣營都抱有批判態度，形容澳洲自由黨係「Shit Party」，工黨係「Shit Light Party」而澳洲國家黨就係「The Really Shit Party」。並且主張選民投畀第三黨，迫令政府組成少數政府。另外，佢哋亦主張綠色政治，推動對抗全球暖化。另外，佢哋亦喺一啲短片度形容澳洲首相史葛·摩利臣、中國國家主席習近平、英國首相約翰遜等人喺全球氣候暖化問題上講廢話（Bullshit），更加用上小熊維尼嘅圖像揶揄習近平。

## 睇埋
* 眼球中央電視台 - 台灣相類嘅惡搞媒體

## 參考
我住七樓A

**我住7樓A**係梁詠琪嘅第17張音樂專輯，喺2002年5月17號推出。

## 曲目
# 家有小熊〔Fancl House廣告主題曲〕
# 我們的永遠
# 我住7樓A
# 長痛長愛〔烈火雄心II電視劇插曲〕
# 雪雪
# 花瓶雞湯
# 蕩失
# 你救哪一個
# 漫畫女王〔2002年香港漫畫節主題曲〕
# 家有小熊〔家地瘦肌Mix〕
# 我叫棉花糖

## 作品翻唱
* 《你救哪一個》係梁詠琪其中一首最廣為人知嘅作品，喺2016年10月，張敬軒亦曾經推出翻唱版本。

## 其他記事

* 主打歌之一《我們的永遠》喺2002年現在音樂903拍首歌項目之下，由商台DJ茜利妹執導MV。

## 參考
非物質文化遺產

（）係指掂唔到嘅文化遺產（唔似得例如建築物或者畫噉會有件成品擺到喺度），包括知識同舞蹈呀噉。

## 睇埋
*語言
*表演藝術
街巷遊行

《**街巷遊行**》（）係一首幾出名嘅探戈樂曲。

呢首曲嘅旋律原先係由一個寂寂無名嘅建築學學生寫嚟做嘉年華會嘅進行曲，打後喺同年由阿根廷作曲家羅拔圖·菲力普改編嚟俾管弦樂團表演而成名。
## 攷

## 拎
* La Cumparsita，歌詞
* 樂譜 La Cumparsita
命運

**命運**（）係指想像中「世事會點發生係預先決定咗嘅」嘅呢個諗法。

## 睇埋
*占卜
*北歐神話，北歐神話成日講命運呢個概念。
哀悼

**哀悼**（）係指因為喪失咗某啲重要嘅嘢（例如係屋企人）而出現嘅一種哀傷情緒。
班頓里昂

**班頓里昂**（西班牙文：**bandoneón**）係一種喺阿根廷同烏拉圭嗰頭好受歡迎嘅手風琴，係探戈音樂最樣眼嘅特徵之一。
斷音

\new Staff = "main" \with {
	\remove Bar_engraver
	\remove Time_signature_engraver
	\override Clef.color = "#d0d0d0"
	\override StaffSymbol.color = "#d0d0d0"
	\override LedgerLineSpanner.color = "#d0d0d0"
	\magnifyStaff #3/2
} \transpose c c* {
	\override NoteHead.color = "#d0d0d0"
	\override Stem.color = "#d0d0d0"
	<c f>4-. <d g>-. <e a>-. <f b>-. <g c'>-.
}
</score>

<score lang="lilypond">
\layout { line-width = #72 ragged-last = ##f \context { \Score \override SpacingSpanner.spacing-increment = #1/2 }}
\new Staff = "main" \with {
	\remove Bar_engraver
	\remove Time_signature_engraver
	\override Clef.color = "#d0d0d0"
	\override StaffSymbol.color = "#d0d0d0"
	\override LedgerLineSpanner.color = "#d0d0d0"
	\magnifyStaff #3/2
} \transpose c c* {
	\override NoteHead.color = "#d0d0d0"
	\override Stem.color = "#d0d0d0"
	4    
}


|width=300}}
**斷音**（，意思係 ｢斷開｣）係指將音符標出嚟嘅音斬短，好似個尾「斷咗」噉。喺五線譜，通常係用一點表示，但係亦有其他寫法，粒點寫喺音符上面或者下面，如果同一行喺嗰個位多過一個音符，就成組音都係斷音。

唔同樂器會用唔同方法做出呢種效果；甚至同一種樂器可以視乎情況要用唔用嘅方法。例如，喺鋼琴，可以隻手指彈完一個音之後即刻離開；但係喺小提琴或者結他咁做係冇用嘅，要掉轉嚟，拉或者彈完個音之後用手指撳死個音。
## 睇埋
*探戈，一種出名多斷音嘅曲種。
## 參考資料

## 書目
*
卡洛斯·葛戴爾

**卡洛斯·葛戴爾**（**Carlos Gardel**，）係一位喺法國出世嘅阿根廷人。佢係一位歌手、作曲家兼演員，係阿根廷史上最出名嘅音樂人之一，最出名在於作同唱咗好多首到咗廿一世紀初都仲好多人識嘅探戈歌曲。
一步之差

《**一步之差**》（西班牙文：**Por una Cabeza**）係一首探戈歌，由阿根廷歌手兼作曲家卡洛斯·葛戴爾（Carlos Gardel）作，啲歌詞講一個爛賭嘅男人將佢股賭馬癮比喻成佢對女人嘅愛戀。
## 攷
英雄聯盟英雄一覽

喺**[[英雄聯盟]]**入面，玩家操控一隻叫做英雄嘅角色嚟進行對戰。下面列出所有英雄聯盟入面嘅英雄。

## 英雄一覽
蒙納殊大學

**蒙納殊大學**（）係澳洲墨爾本一間大型研究性綜合大學，澳洲八校聯盟之一，1958年創校，以澳洲一戰軍官約翰蒙納殊爵士（Sir John Monash）個名命名。該校有多個校區，四個喺墨爾本城區，其中喺墨爾本市東南區Clayton嗰個係主校區，一個喺馬來西亞，另外喺中國蘇州同埋印度孟買有分校，並喺意大利普拉圖有一間研究及教學中心。

## 出面網頁
*
張馳豪

**張馳豪**（，）係香港男歌手同演員，無綫電視唱歌真人騷《聲夢傳奇》第一季參賽者，而家係無綫電視藝員同星夢娛樂旗下廠牌「」男歌手。

## 簡歷
早年喺聖士提反書院讀書，之後喺美國主修運動生理學，再攞埋體適能學碩士學位。2020年，張馳豪喺美國營養學系讀緊佢第二個碩士學位，但係為咗報名參加無綫電視歌唱選秀節目《聲夢傳奇》，決定停學一年，由美國返香港參加比賽，結果成功入圍。但之後喺節目第7集同潘靜文一齊被淘汰出局，十二強止步。

2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《》演唱會，係佢所參予嘅第一次公開賣飛嘅演唱會。

2022年，佢推出首支個人單曲《色彩背面》。

## 音樂作品
### 單曲

### 派台歌曲成績

*（*）喺榜上
*（-）未能上榜
*（×）冇派去該台

## 演出作品
### [[電視劇]]（[[無綫電視]]）

### 綜藝節目（[[無綫電視]]）

## 演唱會／音樂會
### 非個人音樂會

## [[主持]]／[[司儀]]

## [[廣告]]同代言

## 參考

## 出面網頁

*
*
*
*
* 張馳豪嘅小紅書
* 張馳豪嘅抖音
*
*
*
陳奇志

**陳奇志**（Qizhi Chen），中國生物材料工程學者，莫納什大學终身教授，任职期间遭受系主任（澳洲白 人）性骚扰，随后在升職过程中受到工程院领导的集体迫害。陈将莫纳什大学告到澳洲联邦法庭，败诉 后上访联合国人权委员会。5年后澳州议会修改澳洲法律，官方承认了澳洲联邦法庭在陈的案件审理过 程中犯了法律错误。目前此案的上诉仍在澳洲最高法院审理中。

## 學歷

* 中國東北大學物理學理學學士
* 倫敦帝國學院物料及生物醫學工程博士

## 學術研究工作
佢曾經接受英國物理學會出版社 (IOP Publishing)訪問，提到自己主力研究一啲支持心臟肌肉嘅生物工程相關物料，另外根據Google Scholar嘅紀錄，佢喺亦有研究唔同物料喺生物醫學工程上面嘅形容，部份文章甚至被引用超過一千次。

## 指控莫納什大學種族歧視同性騷擾
此案件罕见复杂，涉及莫纳什大学集体编造假证据，设局陷害陈，甚至企图杀人灭口。。

## 參考來源
東北大學 (中國)

**東北大學**（，縮寫：），簡稱**東大**、**東工**，係中國一間以工科為主嘅多科性國家重點大學，位於遼寧省瀋陽市，1923年創校。

東北大學係中華人民共和國政府認定嘅前列高校之一，亦係中國政府「雙一流B類」、原「985工程」、原「211工程」之下嘅重點建設大學，直屬中華人民共和國教育部。

## 參考
大富翁系列

《**大富翁系列**》係臺灣遊戲開發商大宇資訊出品嘅電腦遊戲系列，概念源自棋類遊戲大富翁，但有更複雜嘅地圖，同埋有各種道具、卡片可以用。

## 玩法
預設幾幅地圖，擲骰仔前進，有多種道具同卡片用，另外仲會觸發一啲「特別事件」。主要通過購買房產，收取對手路費、租金，令到對手破產。《大富翁4》設有系列中最為完全、獨立嘅股票系統，一般升跌唔受玩家影響，但股票產值會導致物價飛漲，可令實物嘅房產價值加倍。

## 系列

### 正篇作品
* 大富翁（1989年11月28號）
* 大富翁2（1993年2月10號）
* 大富翁3（1996年3月10號）
* 大富翁4（1998年10月15號）
** 大富翁4 超時空之旅（1999年12月30號）
* 大富翁5（2001年6月15號）
** 大富翁5 PLUS 忍太郎之奪寶奇謀（2001年12月15號）
* 大富翁6（2002年6月1號）
** 大富翁6 PLUS 大家來搶錢（2002年12月5號）
* 大富翁7（2003年12月17號）
** 大富翁7 遊寶島（2004年12月2號）
** 大富翁7 遊香江（2004年12月2號）
* 大富翁8（2006年1月20號）
* 大富翁9（2016年5月19號）- 手機遊戲
* 大富翁10 - Windows（2019年10月25號），iOS（2020年4月1號），任天堂Switch（2021年8月26號）

### 網上遊戲
* JoyEZ：IQ 大富翁（2005年11月30號）
* 大富翁Online（2008年3月28號）
* 大富翁WEB（2012年8月9號）

: 大富翁卡牌戰爭

### 衍生作品
* 大富翁環島之旅 - Java（2004年12月）
* 大富翁夢境歷險 - Java（2006年4月10號）
* 大富翁4fun - iOS（2012年1月30號），Android（2012年12月26號），Windows 8.1（2014年2月10號）

## 角色總表

## 主要角色介紹
### 孫小美
**孫小美**呢個角色首先喺《大富翁2》出現，之後亦有出現喺《明星志願3》、《叫我大掌櫃》等電腦遊戲入面出現。

多年嚟，佢嘅造型都有啲變化，但多數係紅色旗袍為主。
#### 其他電腦遊戲入面嘅出現
* 《明星志願3》 - 入面有一個電視遊戲節目叫做《大富翁Ba Ba Ba》，可以比玩家旗下嘅藝人參加。
* 《叫我大掌櫃》

### 錢夫人
**錢夫人**呢個角色首先喺《大富翁2》出現，但佢而家嘅形象主要都係《大富翁3》嘅時候先確立。

佢部份廣為玩家認識嘅口頭禪有：「今夜作夢也會笑」。

## 參考
紐倫

**紐倫**（），佢係紐約同倫敦作為友好城市嘅概念－包括咗金融資本同文化資本嘅英美世界。呢度有一班高收入嘅專業人士，佢哋響繁忙嘅大西洋航線上不斷往返呢啲城市之間。為咗滿足呢兩個城市嘅唔同口味，同喺呢兩個城市之間建立咗分支機構。Nylon雜誌通過有關呢兩個城市嘅文章明確報導咗呢個場景。

姬絲汀·拉加德（Christine Lagarde）承認對呢兩個友好城市嘅主導地位，作為法國財政部長嘅佢，希望巴黎成為類似嘅國際金融中心。其他準備變成同級城邦嘅包括杜拜同上海。不過金融危機同經濟衰退之後，兩個城市之間嘅旅行有所下降。喺2008年，《時代雜誌》創造咗個新詞「紐倫港」（Nylonkong），聽聞將紐約市、倫敦同香港等城市連出去作為美洲，歐洲，非洲同亞太地區嘅普世城（Ecumenopolis）。

全球城市網絡係好多二元組合嘅城市所組成。喺2015年對呢啲二元組合之間嘅流量進行排名嗰陣，紐倫港位居第一，前十名分別係：

# 倫敦 – 紐約 
# 倫敦 – 香港
# 紐約 – 香港
# 倫敦 – 巴黎
# 倫敦 – 星加坡
# 紐約 – 巴黎
# 紐約 – 星加坡
# 倫敦 – 東京
# 倫敦 – 上海
# 紐約 – 東京

## 睇埋
*

## 註

## 參考
看中國

《**看中國**》（Vision Times）係喺美國同澳洲發行嘅綜合性中文，2001年喺美國紐約市創立，除咗喺較大城市設有收費售賣報紙，喺一啲華人社區亦設有免費報箱畀人免費取閱，並喺網上有中文、英文、西班牙文、日文等語言嘅新聞網站。佢哋形容自己係「報道最新社會焦點，從不迴避有爭議主題或妥協於政治壓力」、「推崇傳統中華文化和復興其理念，以促進中華民族發展為目標而不停努力」。

由於佢哋反對中共嘅立場，對於中華人民共和國官員嘅貪腐有唔少報導，佢哋嘅報箱曾經喺2008年兩度遭到中國共產黨支持者破壞。

## 參考
湯瑪士·桑卡拉

**湯瑪士·桑卡拉**（，）係布基納法索政治人，馬克思列寧主義革命者，亦係布基納法索第一任總統；佢被稱為「非洲嘅哲古華拉」。

桑卡拉喺1983年8月4號透過政變上任上沃爾特總統。佢任職總統期間，國名從法屬時代嘅名「上沃爾特」改為「布基納法索」（意為「正人君子之國」），象徵國家嘅自主同重生；佢都即刻啟動咗社會、生態同經濟變革計劃。1987年10月15號，桑卡拉喺由布萊斯·孔波雷（Blaise Compaoré）領導嘅政變中被殺。
寫作閉塞

（）係寫作上嘅一個概念，指位作家發覺自己諗唔到乜嘢好橋，感覺「好似個腦閉塞咗噉」。

寫作閉塞呢家嘢可大可小－輕則會搞到寫作人成好幾日都諗唔到橋做嘢冇嗮進展，重則可以搞到專業作家有本書寫成幾年都寫唔掂，危害佢嘅事業。因為噉，寫作閉塞嘅概念引起咗唔少寫作界人士嘅關注。

## 睇埋
*寫作過程
*諗頭潛伏
*分析癱瘓

## 引咗
案頭戲

**案頭戲**（），係一種劇作，指作嚟唔預上台表演嘅，而係攞嚟俾人獨自睇或者俾人攞嚟講故噉講，有時又叫做**書房戲**或者**書齋劇**。
口頭文學

**口頭文學**（）係指俾人攞嚟講或者唱，而唔係寫低嘅文學。

例子可以睇吓客家山歌。

## 睇埋
*童話故事
敘事詩

**敘事詩**（）係指重點在於表達故仔嘅詩歌。

例子可以睇吓《木蘭辭》或者《奧德修記》呀噉。
韻小說

**韻小說**（）係敘事詩（表達故仔嘅詩）嘅一種，指首敘事詩寫到好似中篇小說甚至長篇小說咁長。
謠曲

**謠曲**（）係一種詩，通常係預咗啲人會配合音樂唱出嚟，可以係表達故仔嘅。
劉志遠 (音樂人)

**劉志遠**（，；）係一個香港編曲人同音樂製作人，佢之前係搖滾樂隊Beyond同埋浮世繪成員之一，代表作品係Beyond所演唱嘅《年少無知》，花名**遠仔**。

## 相關書籍
*《生命從心開始》

## 睇埋
*Beyond
*浮世繪
*梁翹柏
*黃家駒
*黃家強
*黃貫中
*葉世榮

## 參考

## 出面網頁
*組BAND起義-EP028-劉志遠 
*come back to love: 五人時期的Beyond (1986) 
*
*
*
張智揚

**張智揚**可以係：
* 張智揚 (香港)（Wilson Cheung），香港演員同模特兒
* 張智揚 (星加坡)（Tosh Rock，1989-），星加坡藝人
* 張智揚 (河北)（张智扬，1994-），中國籃球員
張智揚 (香港)

**張智揚**（，）係香港男演員同模特兒，邵氏兄弟旗下藝人。2021年正式投入娛樂事業工作，演出包括：《飛虎之壯志英雄》、《廉政狙擊》、《掃毒3》。

## 出面網頁
* 

類:香港男演員
類:香港男模特兒
智揚
蔡誌恩

**蔡誌恩**（，）係香港男演員、模特兒同主持人，邵氏兄弟同無綫電視旗下藝人。

## 簡歷
蔡誌恩香港城市大學會計系畢業，做過香港有線電視新聞、無綫新聞主播、節目主持、模特兒、審計師同空中服務員。做模特兒時經模特兒好朋友介紹，任職有線新聞主播。其後喺2006年轉職無綫新聞台做主播，亦會為部份內地新聞做幕後報道。2007年7月份離開無綫新聞台，轉職成為全職模特兒，冇再做主播。

## 主持
* 《有線新聞》
* 《無綫新聞》 (2006年9月-2007年7月)

## 演出
### 電影

### 電視劇（無綫電視）

## 出面網頁
* 
* 
* 
* 
* 
* 

類:香港電影男演員
類:香港電視男演員
類:香港男模特兒
類:香港主持人
類:前有線新聞報導員
類:前無綫電視新聞報導員
類:無綫電視男藝員
類:香港城市大學舊生
誌恩
建國一代

**建國一代**係新加坡一個政治專有名詞，泛指喺新加坡獨立之前就已經出世嘅新加坡人。呢啲人唔一定係喺新加坡出世，亦可以係喺其他地方過嚟，見證著新加坡嘅獨立。

政府好重視提供畀佢哋嘅福利，例如喺2014年，就推出咗建國一代配套（英語：Pioneer Generation Package，簡稱為PGP）。每到國慶日，建國一代就成為主角，而國家要發福利金嘅時候，佢哋亦多數係第一批受惠者。

## 參考
香港大專紀念六四藝術品大拆除

**香港紀念六四標誌被強行移除事件**，係指喺2021年12月，香港多間大專院校未經諮詢或學生同意，強行移除校內紀念1989年6月北京六四大屠殺標誌嘅風波，涉及院校包括香港大學、香港中文大學同嶺南大學，引起各界批評，包括當時民運人士，有關標誌嘅創作者同埋一啲時事評論員。

## 各院校情況
### 香港大學
2021年12月22號，港大校方以國殤之柱已經老化為理由，以及問過法律意見話長擺可能犯法後，決定搬走佢，仲話已經衡量各方利益，又話校方無批准過擺國殤之柱喺度，兼且仲話可能會秋後算帳。

### 香港中文大學
喺2021年12月24號朝早嘅六點幾，本來放喺大學站，由新西蘭籍華人雕塑家陳維明整嘅新民主女神像，俾香港中文大學喺完全無預告嘅情況下搬走左，校方之後聲稱係因為神像擁有者支聯會同中大學生會實際已經無運作以及解散咗，仲話一早拒絕批准展示個神像，喺無人負責保養下先搬走 。

對比起2011年，當時嘅校長沈祖堯對新民主女神像，就持有較開放嘅態度，向中大唔同教職員、同學、新生、校友甚至係媒體同公眾人士溝通尋求共識，而最終亦容許新民主女神像放喺中大大學站外嘅文化廣場。另外，當時嘅校董陳茂波亦支持民女可以喺中大擺放。

### 嶺南大學
喺12月24號，同樣由新西蘭籍華人雕塑家陳維明創作，位於嶺南大學嘅六四浮雕被拆走，喺嶺大校內民主女神像壁畫同樣被塗去。嶺大學生會代表會臨時行政委員會批評，做法唔符合嶺南大學標榜嘅博雅教育。有學生嘗試拍攝過程，亦被保安阻止，保安又抄低學生證編號，更有校方職員用強光照學生嘅鏡頭。

## 外間反應
### 批評校方做法
*王丹、吾爾開希等40名中國民運人士對於拆除國殤之柱發表聯合聲明，批評手段卑劣，試圖抹去血寫嘅歷史記憶，對做法感到極為憤慨，對港府同中共嘅行為表達強烈譴責。佢哋又話，歷史唔係政府咁樣打壓就可以刪除。
*對於擺喺港大嘅國殤之柱比人突然移走，擁有者丹麥藝術家高志活（Jens Galschiot）接受《美聯社》訪問時，話睇報導先知道有呢件事，仲話擔心校方會毀咗個作品，兼且強調係自己嘅財產 。而喺高志活嘅一份聲明中透露，曾經寫信畀港大，話想搬走雕像，但次次都唔成功。同時，佢仲話世界各國都講明肯接收「國殤之柱」，而且丹麥嘅外交部長仲有份幫手處理，但港大等方面持分者完全無回應。因為咁樣，高志活就話明香港已經變咗無法律保護到民眾、藝術同私人財產嘅落後地方。
*因為被政府以《港版國安法》名義打壓而被逼流亡嘅前立法會議員許智峯，喺社交媒體揶揄港大其實係移除良心。
*喬治城大學亞洲研究中心香港法學人黎恩灝對中大拆除民女雕像以及其他院校移除同六四有關藝術品嘅做法。表示憤怒同荒謬，又話《國安法》實施後，校方已經有恃無恐。
*有中大校友、學生同職員批評中大校方嘅做法，質疑校方特意喺大學假期「夜拆」，猶如做緊虧心事，亦有人話呢件事反映政權唔容許保留香港人嘅記憶，只容許人接受官方記憶嘅洗腦。

### 贊成校方做法
*對於港大通宵拆除國殤之柱，本身係港大校友嘅親中派葉劉淑儀同范徐麗泰都支持做法，又形容佢哋負面同醜怪。
*有部份中國來港學生話做法合理，比喻六四屠殺係父母同仔女之間嘅一啲打罵。

## 睇埋
* 對六四屠殺嘅否認同讚許

## 參考
網頁伺服器

一部**網頁伺服器**（）包含咗一柞軟件同硬件，會負責接受通過 HTTP 或者 HTTPS 嚟嘅攞數據要求；一部終端用家嘅電腦會向部網頁伺服器傳訊，作出「想睇某個網頁或者攞第啲資源」嘅要求，然後（正常嚟講）部網頁伺服器會向位用家提供用家想要嘅嘢；除此之外，網頁伺服器仲有可能接受由用家畀嘅資源。

## 攷

類:伺服器
假新聞

**假新聞**（，英文：fake news），俗稱「流料」，係指假嘅新聞，以一啲唔啱、老作嘅資訊誤導大眾，以帶嚟政治、經濟、市場、或心理嘅成就感同埋利益。

無論係通過傳統新聞媒體（印刷同廣播）定係線上媒體嚟傳播，只要係專登散播一啲錯誤資訊或者整蠱某啲人嘅新聞，都可以嗌做假新聞、放流料。

## 睇埋

* 堅料網發佈假新聞爭議
* 文匯大公傳媒發佈假新聞爭議
* 星島新聞集團發佈假新聞爭議
* 關於東張西望嘅爭議
華倫天奴

**華倫天奴**（，，舊譯**華倫度**，）係意大利一位男演員，後嚟去咗美國發展。佢係1920年代最受歡迎嘅明星之一。

## 攷

## 拎
泰利·基咸

**泰利基咸**（，）係一個英國嘅男電影導演。佢喺1967年出道，係喜劇小組「踎低噴飯」（Monty Python）嘅其中一員。

## 攷

## 拎
覆蓋網絡

**覆蓋網絡**（）指電腦網絡起下面一層網絡上面。個網絡啲節點之間會有連繫，而呢啲連繫冚唪唥都會喺底層嗰個網絡嗰度有對應。

## 攷
踎低噴飯

**踎低噴飯**（，英文：Monty Python）係英國嘅一組超現實搞笑表演團體。

## 攷

## 拎
楊秀清

**楊秀清**（，），原名嗣龍（），廣西桂平紫荊鎮平隘新村人，係太平天國嘅重要領袖之一，俾天王洪秀全封為五王之一嘅東王。佢喺1856年嘅「天京之變」俾洪秀全命令嘅韋昌輝、秦日綱等人所殺。

佢封號全名係「真天命太平天國傳天父上主皇上帝真神真聖旨勸慰師聖神上帝之風雷禾乃師贖病主左輔正軍師後師殿中軍兼右軍東王九千歲」。

## 拎
鄭夢周

**鄭夢周**（，；），字**達可**（달가），號**圃隱**（포은），慶尚北道永川人，係高麗王朝末期嘅政治人同文學家。

## 拎
韋昌輝

**韋昌輝**（，），名**正**，字**昌輝**，廣西桂平金田村人，係太平天國早期嘅領導人之一（北王），封號全名係「真天命太平天國後護又副軍師北王六千歲」。

佢係天京之變主要人物，殺死東王楊秀清，又將意見不同嘅翼王石達開嘅親族人等一律殺害。最後因濫殺令到石達開等太平軍諸侯對佢不滿，而將佢殺咗。

## 拎
扶蘇

**扶蘇**（，），係秦始皇個大仔。

前212年，扶蘇因為勸始皇唔好坑儒，激嬲咗始皇，就派扶蘇去蒙恬度監軍。

喺前210年秦始皇駕崩之後，趙高同李斯等人假傳聖旨叫扶蘇自殺，改立公子胡亥做皇帝，呢件事嗌做沙丘之變。

## 參考

## 拎
漢書

《**漢書**》（），係中國古代嘅歷史著作。由東漢班固所著，係中國第一部紀傳體斷代史。

## 內容
### 本紀
#高帝紀 - 高帝劉邦
#惠帝紀 - 惠帝劉盈
#高後紀 - 高後呂雉（前少帝・後少帝劉弘）
#文帝紀 - 文帝劉恒
#景帝紀 - 景帝劉啓
#武帝紀 - 武帝劉徹
#昭帝紀 - 昭帝劉弗陵
#宣帝紀 - 宣帝劉詢
#元帝紀 - 元帝劉奭
#成帝紀 - 成帝劉驁
#哀帝紀 - 哀帝劉欣
#平帝紀 - 平帝劉衎

### 表
#異姓諸侯王表 - 劉氏以外諸侯王
#諸侯王表
#王子侯表
#高惠高後文功臣表
#景武昭宣元成功臣表
#外戚恩澤侯表
#百官公卿表
#古今人表

### 志
#律曆志 - 鄧平嘅太初曆・劉歆嘅三統曆
#禮樂志
#刑法志
#食貨志
#郊祀志
#天文志
#五行志
#地理志
#溝洫志
#藝文志 - 根據劉向嘅《別録》、劉歆嘅《七略》寫成。

### 列傳
#陳勝項籍傳
#張耳陳餘傳
#魏豹田儋韓王信傳
#韓彭英盧吳傳 - 韓信・彭越・黥布・盧綰・吳芮
#荊燕吳傳 - 荊王劉賈・燕王劉澤・吳王劉濞
#楚元王傳 - 楚元王劉交・劉辟彊・劉向・劉歆
#季布欒布田叔傳
#高五王傳 - 劉肥・劉如意・劉友・劉恢・劉建
#蕭何曹參傳
#張陳王周傳 - 張良・陳平・王陵・周勃
#樊酈滕灌傅靳周傳 - 樊噲・酈商・夏侯嬰・灌嬰・傅寬・靳歙・周緤
#張周趙任申屠傳 - 張蒼・周昌・趙堯・任敖・申屠嘉 
#酈陸朱劉叔孫傳 - 酈食其・陸賈・朱建・劉敬・叔孫通 
#淮南衡山濟北王傳 - 淮南厲王劉長・衡山王劉賜・濟北貞王劉勃
#蒯伍江息夫傳 - 蒯通・伍被・江充・息夫躬 
#萬石衞直周張傳 - 石奮・衛綰・直不疑・周仁・張歐
#文三王傳 - 梁孝王劉武・代孝王劉參・梁懷王劉揖
#賈誼傳
#爰盎晁錯傳 - 袁盎・晁錯
#張馮汲鄭傳 - 張釋之・馮唐・汲黯・鄭當時
#賈鄒枚路傳 - 賈山・鄒陽・枚乗・路溫舒
#竇田灌韓傳 - 竇嬰・田蚡・灌夫・韓安國
#景十三王傳 - 臨江閔王劉榮・河間獻王劉德・臨江哀王劉閼・魯共王劉餘・江都易王劉非・膠西于王劉端・趙敬肅王劉彭祖・中山靖王劉勝・長沙定王劉發・廣川惠王劉越・膠東康王劉寄・清河哀王劉乘・常山憲王劉舜
#李廣蘇建傳
#衛青霍去病傳
#董仲舒傳
#司馬相如傳
#公孫弘蔔式兒寬傳
#張湯傳
#杜周傳
#張騫李廣利傳
#司馬遷傳
#武五子傳 - 戻太子劉據
#嚴朱吾丘主父徐嚴終王賈傳 嚴助・朱買臣・吾丘壽王・主父偃・徐樂・嚴安・終軍・王褒・賈捐之
# 東方朔傳
# 公孫劉田王楊蔡陳鄭傳 - 公孫賀・劉屈氂・田千秋・王訢・楊敞・蔡義・陳萬年・鄭弘
# 楊胡朱梅雲傳 - 楊王孫・胡建・朱雲・梅福・雲敞 
# 霍光金日磾傳
# 趙充國辛慶忌傳
# 傅常鄭甘陳段傳 - 傅介子・常惠・鄭吉・甘延壽・陳湯・段會宗
# 雋疏于薛平彭傳 - 雋不疑・疏廣・于定國・薛廣德・平當・彭宣
# 王貢兩龔鮑傳 - 王吉・貢禹・龔勝・龔舍・鮑宣
# 韋賢傳
# 魏相丙吉傳
# 眭兩夏侯京翼李傳 - 眭弘・夏侯始昌・夏侯勝・京房・翼奉・李尋
# 趙尹韓張兩王傳 - 趙廣漢・尹翁歸・韓延壽・張敞・王尊・王章
# 蓋諸葛劉鄭孫毋將何傳 - 蓋寬饒・諸葛豐・劉輔・鄭崇・孫寶・毋將隆・何並
# 蕭望之傳
# 馮奉世傳
# 宣元六王傳 - 淮陽憲王劉欽・楚孝王劉囂・東平思王劉宇・中山哀王劉竟・定陶共王劉康・中山孝王劉興
# 匡張孔馬傳 - 匡衡・張禹・孔光・馬宮
# 王商史丹傅喜傳 - 王商・史丹・傅喜
# 薛宣朱博傳
# 翟方進傳
# 谷永杜鄴傳
# 何武王嘉師丹傳
# 揚雄傳
# 儒林傳 - 丁寬・施讎・孟喜・梁丘賀・費直・伏生・歐陽生・林尊・周堪・張山拊・王式・後蒼・胡母生・嚴彭祖・顏安樂・房鳳
# 循吏傳 - 文翁・五成・黃霸・朱邑・龔遂・召信臣
# 酷吏傳 - 郅都・甯成・趙禹・義縱・王溫舒・尹齊・楊僕・咸宣・田廣明・田延年・嚴延年・尹賞
# 貨殖傳 - 白圭・程鄭
# 遊俠傳 - 朱家・田仲・劇孟・郭解・萬章・樓護・陳遵・原涉
# 佞幸傳 - 鄧通・趙談・韓嫣・李延年・石顯・淳於長・董賢
# 匈奴傳 - 匈奴
# 西南夷兩粵朝鮮傳 - 西南夷・南粵・閩粵・東海・朝鮮
# 西域傳 - 西域
# 外戚傳 - 外戚：高祖呂皇后・孝惠張惶後・高祖薄姬・孝文竇皇后・孝景薄皇后・孝景王皇后・孝武陳皇后・孝武衛皇后字子夫・孝武李夫人・孝武鉤弋趙婕妤・孝昭上官皇后・衛太子史良娣・史皇孫王夫人・孝宣許皇后・孝宣霍皇后・孝宣王皇后・孝成許皇后・孝成班婕妤・孝成趙皇后・孝元傅昭儀・定陶丁姬・孝哀傅皇后・孝元馮昭儀・中山衛姬・孝平王皇后
# 元後傳 - 王政君
# 王莽傳
# 敘傳 - 班家歷史・班固序文

## 拎

* 《漢書》線上閱讀
* 《漢書》全文，國學網
*柯馬丁：〈漢史之詩：《史記》、《漢書》敘事中嘅詩歌含義〉。
狗仔

**狗仔**（）係指細隻或者細個嘅狗。 一啲狗仔嘅體重可達1-1.5公斤（2.2-3.3磅），而大隻啲嘅狗仔甚至可以有7-11公斤（15-24 磅）。所有健康冇病嘅狗仔出咗世之後都會迅速成長，而有啲狗仔嘅毛嘅顏色都可能會隨住狗仔慢慢大個而有變化。

## 相

File:ACD Silverbarn's Ronja x.jpg|Australian Cattle Dog puppy
File:Abandoned Dog.jpg|A mongrel puppy
File:Westie pups.jpg|West Highland White Terrier puppies 
File:St. Bernard puppy.jpg|St. Bernard puppy
File:Image-Cavapoo puppy.JPG|Cavapoo puppy 
File:Beulah at Five & A Half Weeks on Jan Coffman's Farm, Walkerville, MD June 1999 by Asilverstein.jpg|Bloodhound puppy
File:Chihuahua puppy 001.jpg|Chihuahua puppy
File:Szczenie Jack Russell Terrier3.jpg|Jack Russell Terrier puppy
File:Puggle puppy (cropped).jpg |Puggle puppy
File:Basenji puppies.jpg |Newborn Basenji puppies
File:German Spitz puppy.jpg|German Spitz puppy
File:Puppy on Halong Bay.jpg|A little mongrel puppy on the shore, on Halong Bay
File:Raskal.jpg |Basenji puppy
File:Two red and white haired shih tzu littermates.jpg|Two Shih Tzu puppies 
File:President Lyndon B. Johnson and his puppies.jpg|President Lyndon B. Johnson with a basket of puppies in 1966


## 睇埋
*狗仔式
*狗仔隊

## 拎

* Great breeds for First-Time Dog Owners from the AKC
* Legislation and rules - Be your dogs best friend and a good neighbor from the AKC
兜巴星

**兜巴星**（）即係摑、拍人一巴掌，通常係指用攤開咗嘅手掌拍落人哋塊面。而兜巴星嘅目的通常係為咗羞辱對方、令對方覺得冇面。
章邯

**章邯**（，），係秦國將軍。喺陳勝同吳廣發動大澤之變之後，章邯率領秦軍打低周章、田儋、魏咎、鄧說、伍徐、田臧、李歸、蔡賜、陳勝、項梁等人。喺前207年鉅鹿之戰，蘇角、王離被楚將項羽諸侯聯軍擊敗後，章邯率秦軍向項羽投降。秦國滅亡後，項羽自立為西楚霸王，將關中封畀章邯同佢嘅部將司馬欣、董翳（史稱三秦），章邯為**雍王**，定都廢丘。楚漢相爭期間，漢王劉邦喺關中展開三秦戰役，章邯畀漢軍打低，最後自刎而死。

## 拎
輪到你了

《**輪到你了**》（，）係套日本嘅推理懸疑電視劇，喺2019年4月14號起喺日本電視台播出。呢套劇係由秋元康企劃，原田知世同田中圭主演。

## 卡士
*原田知世
*田中圭
*西野七瀨
*横濱流星
*淺香航大
*奈緒

## 攷

## 拎

* 嘅官方網站
* 嘅官方網站
** 
** 
** (2020.08.20)
** (2021.03.10 - )
李逍遙

**李逍遙**係大宇資訊著名角色扮演遊戲《仙劍奇俠傳》嘅男主角。喺《仙劍奇俠傳》、《仙劍奇俠傳二》、《仙劍奇俠傳五前傳》同埋《仙劍奇俠傳五》登場。蜀山仙劍派第27代掌門，南詔國公主趙靈兒、林家堡千金林月如嘅老公丈夫，蜀山仙劍派酒劍仙司徒鐘嘅徒弟。

## 主題詩
DOS舊版：不識情愁枉少年，檐下賜酒結仙緣 。情難消受美人恩，仗劍江湖為紅顏。98柔情版：翩翩瀟灑美少年，靈島求藥結仙緣。 千里崎嶇不辭苦，仗劍江湖為紅顏。

## 角色喺其他遊戲入面嘅出現
*大富翁4 －超時空之旅資料片
## 影視作品

* 2005年電視劇《仙劍奇俠傳》，由胡歌飾演。
* 2009年電視劇《仙劍奇俠傳三》，由胡歌飾演。
* 2015年網路劇《仙劍客棧》，由吳磊飾演。
* 2015年舞台劇《仙劍奇俠傳》，由文卓飾演。
* 2016年電視劇《雲之凡》，由劉錫明飾演。

## 提及到李逍遙嘅學術文獻
喺2024年，有學者喺Journal of Organizational Computing and Electronic Commerce發表文章，以仙劍奇俠傳系列發展作為例子，探討咗呢個系列多年來嘅發展，當中討論到角色扮演遊戲要達到成功嘅話，可以比呢啲角色喺其他遊戲裡面亮相，入面就點名提到李逍遙作為大富翁4超時空之旅嘅其中一個角色。

## 參考
泉健太

**泉健太**（）係日本政治人，立憲民主黨眾議員（京都府第3區），由2021年11月30號起接替枝野幸男成為第2任立憲民主黨黨魁。
蜘蛛俠2

《**蜘蛛俠2**》（***Spider-Man 2***）係一部2004年嘅美國超級英雄電影，由森溫美做導演。
蜘蛛俠系列電影

**《蜘蛛俠》**系列電影（英語：Spider-Man in film）係一系列嘅美國動作片。

## 電影
* 2002年 蜘蛛俠 (電影)
* 2004年 蜘蛛俠2
* 2007年 蜘蛛俠3
* 2012年 蜘蛛俠：驚世現新
* 2014年 蜘蛛俠2：決戰電魔
* 2017年 蜘蛛俠：強勢回歸
* 2018年 蜘蛛俠：跳入蜘蛛宇宙
* 2019年 蜘蛛俠：決戰千里
* 2021年 蜘蛛俠：不戰無歸
* 2023年 蜘蛛俠：飛躍蜘蛛宇宙

## 拎
*
洪敬堯

**洪敬堯**（，），臺灣臺南市鹽水區人，台灣華語流行音樂男歌手、作曲家、編曲家、音樂製作人、鋼琴演奏家。阿爸係「寶島歌王」洪一峰，阿哥係「臺語歌王」洪榮宏，細佬洪榮良係台灣節目製作人同電影導演。

## 個人簡介
洪敬堯出道以嚟為數以千計歌曲進行編曲同加工，雖然冇好似阿爸阿哥噉樣成為螢光幕前嘅歌王，但佢嘅編曲技巧喺音樂圈之中幾出名。出道初期洪敬堯曾經為蘇芮、周華健、庾澄慶、張信哲等歌手製作單曲，係周杰倫嘅第一位製作人，亦都同羅志祥、張惠妹、許茹芸、五月天、蔡依林、張韶涵、黎明、S.H.E等歌手有過合作。

洪敬堯攞過兩次金曲獎最佳專輯製作人獎，亦曾六度入圍金曲獎最佳編曲人獎，近年為各大歌唱選秀節目擔任評審。

2013、2014年，連續兩年發行兩張個人專輯，2014年3月7號，舉辦咗堯身一變LEGACY演唱會。並喺華視、TVBS偶像劇《A咖的路》演飾音樂總監，亦喺幕後訓練無樂器同唱歌基礎嘅吳慷仁、夏于喬（TVBS職工劇《A咖的路》男、女主角）同陳怡蓉（台視、TVBS職工劇《哇！陳怡君》女主角）。

## 音樂作品
### 專輯

### 合輯

### 單曲
*1995年7月 同周華健合唱抵抗愛滋病行動主題曲《世紀的秘密》，同期收錄喺周華健《愛相隨》專輯
*2014年1月《我的自由年代》 / 缺席的時光
*2015年《讓我陪著你》 / 讓我陪著你

### 電視劇歌曲
*2016年華視《火車情人》片頭曲《幸福列車》/片尾曲《火車情人夢》

## 演出作品
### 電視劇
*2014年－華視、TVBS偶像劇《A咖的路》飾音樂總監。
*三立「超級接班人」選秀節目評審

### 電影
*2011年－《阿爸》 飾

## 獎項紀錄
### 金曲獎

## 演唱會相關
*S.H.E《奇幻樂園世界巡迴演唱會》擔任：鍵盤手、Band Leader
*S.H.E《移動城堡世界巡迴演唱會》擔任：鍵盤手、Band Leader、音樂總監
*S.H.E《愛而為一世界巡迴演唱會》擔任：鍵盤手、Band Leader、音樂總監

## 參考

## 出面網頁
*
*
*
*洪敬堯作品網
*洪敬堯 專輯 - KKBOX
*
趙靈兒

**趙靈兒**係大宇資訊RPG遊戲《仙劍奇俠傳》嘅主角。

喺遊戲入面，佢係水月宮靈月宮主嘅徒弟，女媧族後裔，白苗族大祭司林青兒同埋黑苗族南紹國王巫王個女，李逍遙嘅老婆，《仙劍奇俠傳二》主角李憶如嘅阿媽，《仙劍奇俠傳三》林業平（徐長卿前世）同紫萱嘅孫女。

## 喺其他遊戲入面嘅出現
* 佢亦係《大富翁7》嘅隱藏角色

## 影視作品
*2005年電視劇《仙劍奇俠傳》，由劉亦菲飾演。
*2015年網路劇《仙劍客棧》，由孫雪寧飾演。
*2015年舞台劇《仙劍奇俠傳》，由屠畫飾演。
## 參考
撥奏

**撥奏**（意大利文：**pizzicato**）係演奏樂器嗰陣用嘅一種技巧，指演奏者用手指快速噉撥一件弦樂器嘅弦，令到條弦產生聲。

如果件樂器係弓弦樂器（小提琴等預演奏者攞弓嚟拉嘅樂器），噉撥奏出嘅聲會同用弓拉嘅好唔同。有好多古典樂嘅作曲家都會特登利用呢點嚟達到想要嘅藝術效果，例如約翰施特勞斯二世（Johann Strauss II）作嘅《撥奏普卡》（Pizzicato Polka）就係噉。
## 攷
撥奏普卡

《**撥奏普卡**》（）係由約翰施特勞斯二世（Johann Strauss II）喺 1870 年作嘅一首普卡樂曲，寫嚟預咗俾演奏弦樂器嘅演奏者撥奏嘅。

首曲有四段旋律，跟三段體。
## 攷
日本聖誕文化

日本人過聖誕節，可以追溯到16世紀基督教漂洋過海傳到咗日本，之後慢慢形成非常獨特嘅日式聖誕文化，例如係食肯德基。

## 起源
雖然當時政府唔容許人信奉基督教，但係有啲知識分子們，會私下聚集慶祝聖誕節。到咗明治時代後半，慶祝聖誕節嘅習俗就開始蔓延起來。去到日俄戰爭（1904-1905）嘅勝利戰勝，日本社會風氣一變，唔係基督徒的日本普通民眾，亦開始慶祝聖誕節。

## 食肯德基嘅文化
喺基督教國家，聖誕節係食火雞，但來到日本就變咗食炸雞。喺日文入面「聖誕節」（クリスマス）同「炸雞」（フライドチキン），好容易令人聯想到日文嘅KFC（ケンタッキー）。另外，一啲喺日本嘅美國人，聖誕節搵唔到火雞，就會用肯德基嘅炸雞做替代品，呢種風氣越來越濃，肯德基喺日本就成為聖誕嘅主角。每年聖誕節前，唔單止要提前預約炸雞桶，平安夜仲要去排隊先買得到。而呢種文化，亦同時帶旺咗好多其他喺日本嘅炸雞店。

## 參考
弓弦樂器

**弓弦樂器**（）係弦樂器嘅一種，指件樂器設計到係預演奏者攞支琴弓嚟拉條弦、令條弦發出聲嘅，例如小提琴同粵胡就係噉。

因為每條弦都要用弓拉到，如果弦嘅數目多過兩條，琴橋可能要設計成拱形。
關朝聰

**關朝聰**（；），綽號「鬼仔」，已故香港雙語演員，1984年加入電視廣播有限公司，喺明珠台頻道擔任節目主持而為人認識，間唔中參與電視劇集同電影演出，其後喺1990年代初移居加拿大溫哥華，1996年因愛滋病引起併發症病逝，終年35歲。

## 生平簡介
關朝聰喺香港出世，阿爸係廣東省開平市人，阿媽係蘇格蘭人，讀過香港真光中學小學部，8歲同屋企人移居加拿大喺當地繼續學業，曾經喺美國、加拿大等地演出話劇、舞台劇同拍攝廣告，大學畢業後返到香港，成為香港演藝劇團嘅成員，並喺香港電台任職導演，1984年喺藝人狄寶娜摩亞介紹下加入電視廣播有限公司，八十年代中期喺英語頻道明珠台同狄寶娜摩亞拍檔主持綜藝節目，之後獲邀參與演出粵語頻道翡翠台嘅電視劇集，間唔時客串電影演出。關朝聰識講流利嘅廣東話同英語，但因為唔識閱讀中文，要以英文拼音嘅方式背誦中文劇本，係香港少數能夠同時喺中、英文電視頻道擔任幕前工作嘅外籍雙語演員。

1990年代初，關朝聰定居加拿大溫哥華，1991年後因確診人類免疫缺陷病毒而需要長期住院接受治療，至1995年因愛滋病引起併發症喺加拿大卑詩省溫哥華市中心嘅病逝，終年35歲，係香港唯一一位因愛滋病而逝世嘅藝人。

## 演藝工作
### 電視劇集
（作品名同首播年份以香港為準）

### 電影
（作品名同埋首映年份以香港為準）

### 參與歌曲
1985年，聯合國宣佈嗰年係國際青年年（），簡稱IYY，電視廣播有限公司動員旗下嘅歌手及藝人，參與演唱《IYY85年青年節》主題曲同拍攝歌曲嘅音樂錄影帶，關朝聰亦係參與者之一。

## 參考

## 出面網頁
*
圓周運動

**圓周運動**（；）係指一嚿物體以圓形嘅軌道嚟郁動。可以係好似下圖噉，講緊一嚿物體圍住另一嚿物體公轉：

喺呢種情況下，公轉緊嗰嚿物體嘅郁動—佢嘅公轉週期、公轉頻率同埋切線速率... 等，可以用下邊嘅式嚟分析。

:\omega = \frac{2\pi}{T} = 2 \pi f = \frac{2 \pi r}{Tr} =\frac{v}{r}= \frac{ds}{dt} \cdot \frac{1}{r}
當中
*T 係週期（完整噉轉一個圈要幾耐時間），單位係秒；
*f 係頻率（一秒轉到幾多個圈），單位係 Hz；
*r 係旋轉軌跡嘅半徑，單位係米；
*v 係沿住條旋轉軌跡郁動嘅切線速率（tangential speed），單位係米每秒；
*s 係沿住條旋轉軌跡郁動嘅距離，單位係米；
條式入邊嗰啲 d 簡化講係指「變率」噉嘅意思，例如 ds 係指「s 變化嘅率」。有關「變率」嘅概念，詳情可以睇吓數學分析同微積分方面嘅內容。

## 睇吓
*轉動
*地球靜止軌道

## 引述
禮物 (搞清楚)

**[[禮物]]**通常指送畀人嘅嘢，亦可以係：
*禮物 (梁詠琪專輯)，梁詠琪專輯
*禮物 (紀念專輯)，北京聲音工作室專輯
公眾假期

**公眾假期**係指法律所承認嘅通用假期，假期由政府、立法或行政機關，依照法律或法律所賦予嘅職權所發佈嘅行政命令而公告，由於假日喺日曆上通常以紅色顯示，所以俗稱紅日。
傾閒偈普卡

《**傾閒偈普卡**》（，嚟自德文「八卦嘢」噉解）係由約翰施特勞斯二世（Johann Strauss II）喺 1858 年作嘅一首普卡樂曲，出晒名氣氛活潑開朗，被指係描繪到維也納人傾閒偈嘅歡樂氣氛。

## 拎
異搜店

《**異搜店**》（）係香港無綫電視製作嘅時裝電視劇，由何廣沛、陳曉華同吳業坤領銜主演，林漪娸、曹永廉、李成昌、黎燕珊、麥秋成、楊玉梅同鄭啟泰聯合演出，監製梁耀堅。套劇係用夜冷舖（二手店）做背景嘅奇幻故仔。

## 出面網頁
* 異搜店 - 主頁 - tvb.com
*
愛上我的衰神

《**愛上我的衰神**》（英文：**Hello Misfortune**）係香港無綫電視製作嘅時裝電視劇，由胡鴻鈞同陳嘉慧領銜主演，羅蘭、馬貫東、麥美恩、鄭子誠、謝雪心、谷婭溦同許俊豪聯合演出，監製方駿釗。

## 彩蛋
鄭子誠喺呢套劇入面飾演嘅人生管理局主管司馬崑崙其實係殷紂王（鄭子誠喺無綫電視劇《封神榜》入面飾演嘅角色）嘅轉世，而且呢兩個角色雖然有關連，但並冇太大關係。

## 出面網頁
* 愛上我的衰神 - 主頁 - tvb.com
青春本我

《**青春本我**》（英文：**Forever Young At Heart**）係香港無綫電視製作嘅時裝電視劇，演員班底主要係《聲夢傳奇》第一季學員同埋《盛·舞者》參賽者，由炎明熹、姚焯菲、鍾柔美、詹天文、張馳豪、黃奕斌、何晉樂、冼靖峰、王灝兒同吳業坤主演，文凱婷、潘靜文、林君蓮、林沚羿、蔡愷穎、劉展霆、李紹堅、林智樂、孫漢霖、朱敏瀚、林子超、麥秋成同陳苑澄聯合演出，監製彭幼芳。

## 出面網頁
* 青春本我 - 主頁 - tvb.com
沈貞巧

**沈貞巧**（；），暱稱**阿Gao**，係香港女藝人。佢本職跳舞導師，擅長跳街舞，2021年參與ViuTV真人騷選秀節目《全民造星IV》，入圍總決賽，最後攞到亞軍，而家係女團COLLAR嘅隊長。

## 演出

### 電視節目（ViuTV）
*2021年：《全民造星IV》參賽者
*2022年：《小食上大檯》第6集嘉賓
*2023年：《今餐有料到》第410集嘉賓
*2023年：《究竟煮乜賀新春》主持
*2023年：《Chat It Out》主持
*2023年：《日本GAO芯假期》主持
*2024年：《不一樣的爸媽》主持
*2024年：《周六食花生》第23集嘉賓
*2025年：《爆谷一周（第三輯）》第22集嘉賓
*2025年：《Dance X Crew》主持

### 電視劇（ViuTV）
*2023年：《冰上火花》飾 陳嘉雯（BoBo）
*2024年：《出租大叔》飾 林瑪莎
*2025年：《麻甩媽咪》飾 陳婉兒
*2025年：《社畜再培訓先導計劃》飾 戴家文（成人版）

### 舞台劇
*2025年：《鱷魚之吻》飾 林小美

### MV
*2023：麗英《全死角美少女戰士》、林海峰《全球百大型男》

## 廣告、代言同品牌活動宣傳
*2022年：寶礦力水特（COLLAR 全體成員品牌代言人）、KFC（COLLAR 全體成員代言「爆脆雞」）

## 參考

## 出面網頁
*
* 全民造星IV | Gao
* MakerVille - 沈貞巧
琴弓

**琴弓**（）係演奏弓弦樂器用嘅架生。一支琴弓會係一碌長條，掕住弓毛，弓毛表面會搽松香，令弓毛有返咁上下張力。啲人喺演奏弓弦樂器嗰陣，會攞住支琴弓嚟拉件樂器條弦，靠弓、松香同弦之間嘅磨擦力令條弦發出聲。弓傳統上係用木造，亦都有用玻璃纖維等等其他等硬淨嘅材料造。

小提琴同粵胡等嘅弓弦樂器都有佢哋專用嘅琴弓。
## 攷
陳敏兒

**陳敏兒**（，）係香港前女藝人、節目主持。

## 背景
陳敏兒喺中五畢業後升讀預科。佢喺中六因為遭到家人反對而選讀無綫電視嘅夜間藝員訓練班；朝早返學，夜晚去對衡道上堂。而佢之所以報讀訓練班，源於佢當年咁啱喺尖沙咀完成夏令營生活，適逢無綫電視招收訓練班學員，就同朋友搭車去九龍塘報名。就讀訓練班初期仍然維持早晚返學嘅生活模式，後來由於兼顧唔到而放棄學業。佢喺1979年畢業於第八期無綫藝員訓練班。1980年代受到力捧，成為當紅花旦之一，佢喺劉德華嘅成名作《獵鷹》擔任第一女主角。因為佢形象正面，曾多次飾演教師、社工同律師等角色。除拍劇外，亦曾擔任《體育世界》主持，萬千星輝賀台慶司儀同《歡樂今宵》演出工作。1993年7月起，陳敏兒淡出演藝圈，而家間唔中喺基督教媒體中出現。

## 家庭
佢老公係無綫電視藝員訓練班同屆畢業生、藝人廖啟智，佢哋喺1987年結婚，婚後生咗三個仔。廖啟智喺2021年3月28號因胃癌離世。

陳敏兒細仔廖文諾喺2003年三歲時證實患上血癌，2006年4月5號病逝。大仔廖文哲同細仔廖文信而家分別投身音樂同演藝幕後行業，其中廖文信（阿John）係香港YouTube頻道小薯茄後期製作人員。

## 參考

## 出面網頁
爆作普卡

《**爆作普卡**》（德文：**Explosions-Polka**）係由約翰施特勞斯二世喺 1847 年作嘅一首普卡。
噢，蘇珊娜

《**噢，蘇珊娜**》（**Oh! Susanna**）係由美國民謠作曲家史蒂芬·福斯特（Stephen Foster）作嘅一首歌。

粵語填詞版包括《齊齊望過去》（填詞：鄭國江）、《有酒今朝醉》（填詞：許冠傑、黎彼得）。
飛快子彈曲

《**飛快子彈曲**》（德文：**Freikugeln**）係由約翰施特勞斯二世作嘅一首普卡，1868 年首次公演。
伊娃嘅普卡

《**伊娃嘅普卡**》（芬蘭文：**Ievan polkka**）係 1907 年經已存在喺芬蘭嘅一首民間普卡歌。
揪你出去玩

〈**揪你出去玩**〉係馬來西亞歌手黃明志同台灣歌手謝和弦合作發行嘅單曲，喺2021年12月10號發行。歌曲以搖滾形式，唱出武漢肺炎疫情結束後最想做嘅事。2021年底，武漢肺炎疫情已經肆虐兩年。由於好多國家同地區對來自疫情嚴重地區嘅公民同遊客實施咗隔離、入境禁令，令到民眾唔可以出國玩。黃明志表示，創作呢首歌寫出大家心中嘅希望想出國玩、拋開口罩唔使有實名制嘅日子，又向醫護人員同抗疫前線人員致敬。

## 參考
英國阻礙香港民主自治制度謠言

**英國阻礙香港民主自治制度謠言**係指中國共產黨或者親中派喺回應香港人爭取政制改革、民主訴求嘅時候，會提到喺英屬香港時期，香港並無民主制度，甚至反過來質疑點解民主派當時無爭取民主。不過，其他人就反駁，話香港人喺好早期已經有爭取民主，而英國政府同香港政府喺第二次世界大戰後亦有喺香港推動民主同人權工作，但呢啲都受到中共干預同埋其他唔同因素，令1997年之前嘅香港最終未達到全面民主化。

## 部分散播呢種謠言嘅例子

* 中共喉舌《人民日報》喺2014年曾經發表評論，話「150多年間，自詡民主典範的英國沒有給過香港同胞哪怕一天的實在民主」、「直到1982年至1997年香港回歸前的15年間，港英政府抱着『不可告人』之心開啟了香港民主的『超速發展』之路。」。
*中共國務院喺2021年12月發布嘅《「一國兩制」下香港的民主發展》，亦錯誤咁樣聲稱香港喺英國殖民統治下從來無民主，反而係中共嘅支持下先至開始民主嘅發展。
*喺聯合國人權理事會第49屆會議期間，舉辦左個「香港明天更美好」主題視像邊會，當時嘅政務司司長李家超以港方代表發言講野，聲稱立左《港區國安法》之後，阻止左好多暴力暴亂嘅出現。佢仲話，香港嘅民主進程係喺中國恢復行使主權之後先開始。

## 英國政府喺香港推動民主自治嘅工作
有啲反駁呢個謠言嘅人，就提出英國並唔係無推動民主自治，但結果未有好似其他殖民地咁獲得民主而獨立嘅地位（印度、巴基斯坦、錫蘭、馬來西亞、新加坡等）嘅原因，其中一個原因就係中共嘅阻撓。

### 中共對楊慕琦計劃嘅干預
喺第二次世界大戰完結，楊慕琦上任港督之後，佢已經開始推動香港人人權，當中包括廢除種族隔離制度，給予華人多啲機會去參與政治活動同公共管理。佢仲一度提出後來被稱爲楊慕琦計劃嘅市議會方案，俾香港人更加多嘅機會管理自己嘅事。

不過，呢個諗法就受到中共嘅干預。喺1958年，中華人民共和國國務院總理周恩來就通過來訪嘅英國朋友康德黎（Colonel Kenneth Cantlie）向英國首相麥美倫講明，唔接受香港變成好似新加坡咁嘅自治領狀態。另外，華僑事務委員會主任廖承志喺1960年亦都話如果英國人真係喺香港建立自治政府，就會採取行動「解放」香港。

之後，英國政府權衡輕重，認為相比起民主制度，確保中共唔用武力侵佔香港更為關鍵。結果，楊慕琦計劃就無再推行落去。中共學者夏梓衿等就呢個計劃未有成功，就聲稱係英國「主動放棄」香港民主化計劃。但香港政治學者沈旭暉就反駁，話係中共一直反對英國賦予香港民主在先。

### 楊慕琦計劃之後嘅民主進程
之後嘅港督戴麟趾亦本來有意推行香港民主進程，但係喺工聯會等親中派組織喺香港發起嘅六七暴動之後，以及中共壓力之下，民選議會嘅構想並冇實現，但佢仍然推動成立一啲諮詢機構，採納市民嘅建議。

### 區議會、市政局同區域市政局嘅直選進程
香港喺1982年設立18區區議會，其中1／3（132席）係由直選產生。香港市政局喺1983年嘅選舉，首次容許所有年滿21歲嘅香港永久性居民登記做選民去投票，而直選議席同委任議席分別有15席。而去到1986年區域市政局成立，直選議席同委任議席分別有12席（另設官守議員3席同埋區議會間選成員9席），直選議席同樣係全民直選。

## 關於英屬香港時期香港人爭取民主嘅運動
香港人亦唔係只係喺主權移交前後先開始爭取民主。相反，其中一個最早期嘅民間爭取民主組織，可以追溯去到1963年成立嘅香港民主自治黨。另外，喺80年代，香港民主派亦曾經爭取過八八直選。

### 香港民主自治黨
香港民主自治黨（）係由香港企業家兼社會運動參與者馬文輝喺聯合國香港協會會員嘅基礎上，喺1963年同埋律師鄧漢齊、張六師、前中華民國國軍將領仲有中國民主社會黨創始人之一孫寶剛、前香港公務員史潔頓（G. S. Kennedy-Skipton）、加士（P.A. Gass）、教師曾健士（K. Hopkin-Jenkins）等多名華洋人士建立，香港歷史第一個以政黨命名嘅政治組織，成功註冊為香港合法社團。

### 八八直選

香港民主派喺80年代，曾經透過香港政府嘅民意匯集處爭取八八年直選，並得到好多市民支持。但根據彭定康嘅回憶錄記載，英國當年為咗爭取中共將直選嘅承諾寫入基本法，向中共妥協而扭曲咗當時嘅民意，令到香港去到1991年先至有首次立法機關嘅直選。

## 1991年同1995年直選
去到1991年，香港人終於可以喺立法局選舉入面投票。當時民主派喺18個直選議席入面攞咗16席。而去到1995年喺當時港督彭定康提出新九組方案下，除咗20席地區直選，仲有9個選民基礎合共去到270萬人嘅「新九組」，變相直選議席。民主派取得過半議席，但因為北京違反「直通車」承諾，呢次選出嘅議員無辦法過渡到主權移交後嘅立法會。取而代之嘅係由北京控制嘅臨時立法會。

## 對於親中派散播呢種謠言嘅批評

* 喺2021年12月，時事評論員黃世澤喺社交媒體反駁呢種說法，提到英國喺第二次世界大戰之後，對唔同殖民地，例如澳洲同新加坡，都開始放手開始給予自治，反而係中共用軍事威脅阻止英國政府給予香港人自治。
* 香港科技大學政治學者成名就2014年《人民日報》評論發表呢個謠言，話中共係當著咁多香港人面前無恥咁樣講大話，個人非常震驚，因為香港人好清楚咁記得，過去中英兩國嘅政府，就香港民主進程展開嘅角力。

## 謠言對港中關係影響
同亞洲金融風暴北京救港謠言一樣，中共有啲人深信呢個講法，甚至覺得係中共優待香港先比香港人有民主。所以，喺一啲港中矛盾問題上，呢啲人會認為明明中共對香港人咁好，但香港人就「反骨」、「唔聽話」。

## 睇埋

* 香港獨立運動
* 香港政制改革
* 中國對香港恩賜東江水謠言

## 參考
醫療衛生界功能界別

**醫療衞生界功能界別**（）係香港立法會一個功能界別，選民嚟自註冊醫生、牙醫、脊醫、護士、助產士、藥劑師、醫務化驗師、放射技師、物理治療師、牙齒衛生員、視光師、職業治療師、中醫。

呢個界別係由之前嘅醫學界同衛生服務界功能界別二合為一。

## 議員
* 林哲玄：2022年至今
蘭吉星 (律師)

**蘭吉星**（）係馬來西亞律師。曾喺馬來西亞首相納吉阿都拉薩起訴馬華公會前總會長林良實誹謗案中任林良實嘅代表律師。

2019年7月29號，納吉被控7項涉及SRC國際私人有限公司4200萬令吉資金案續審，作為控方第55名證人嘅蘭吉星受召出庭供證時證實，納吉曾喺起訴林良實誹謗嘅一份宣誓書內承認，其個人戶頭確實曾收到屬SRC國際私人有限公司嘅4200萬令吉資金。

## 參考
未完成嘅交響曲

**未完成嘅交響曲**係指因為某啲原因（例如係唔見咗樂譜嘅某啲部份）而俾人覺得佢「未完成」嘅交響曲。
第6號交響曲 (柴可夫斯基)

《**第 6 號交響曲**》（**Symphony No. 6**），又有叫**悲愴交響曲**（**Pathétique Symphony**），係柴可夫斯基喺 1893 年二月至八月間作嘅一首交響曲，係柴可夫斯基生前嘅最後作品之一－柴可夫斯基喺呢首曲首演 9 日之後就死咗。
協奏曲

**協奏曲**（）係一種作嚟俾若干位獨奏者喺有支援嘅情況下奏嘅樂曲，屬古典樂嘅重要一環。

協奏曲作嚟係預咗俾嗰若干位獨奏者，呢幾位獨奏者先後噉喺有隊樂團奏伴奏嘅情況下演奏嘅，即係話隊樂團負責奏嗰段聲明顯係攞嚟做獨奏者嘅陪襯。呢點相對於交響曲－交響曲正路無特定嘅獨奏者，而係俾成個交響樂團一齊合作奏，當中冇任何一位演奏者零舍會做注意力嘅中心。
## 睇埋
*交響曲
*交響樂團
## 參攷
第8號交響曲 (舒伯特)

《**第8號交響曲**》（**Symphony No. 8**）係法蘭茲·舒伯特喺1822年作嘅一首B小調交響曲。呢首交響曲得嗰兩段樂章－一般嘅交響曲係預咗有四段樂章嘅，而《第8號交響曲》最後嗰兩段樂章查實係整唔見咗，所以《第8號交響曲》又有個花名叫《**未完成嘅交響曲**》。
## 睇埋
*未完成嘅交響曲

類:法蘭茲·舒伯特
第九交響曲詛咒

**第九交響曲詛咒**（）係古典樂上嘅一種迷信，指啲人相信「一位作曲家寫嘅第九首交響曲實會係佢人生嘅最後一件作品」－如果話一個人信第九交響曲詛咒，即係話佢深信一位作曲家實會喺作佢嘅第九首交響曲途中或者之後冇耐死亡。
## 攷
剃刀蔣

**剃刀蔣**（；；）係一個臺灣音樂人同饒舌歌手。

## 專輯製作／音樂總監
* 吳卓源 Julia Wu《2622》（專輯製作人)
* ØZI《PEDESTAL》（發行人/Executive Producer/Copy Director）
* 孫盛希 《出沒地帶》（專輯製作人／專輯A&R／專輯企畫／文字統籌）**入圍第32屆金曲獎『最佳專輯製作人獎』**
* 第11屆金音創作獎頒獎典禮 「前進未來 Stepping into the Future」（音樂總監）
* 第31屆金曲獎頒獎典禮 ØZI.9m88《B.O + Aim High》 （音樂總監）
* J.Sheon 《巷子內》 （專輯製作人／A&R） **獲得第十一屆金音創作獎『最佳節奏藍調專輯獎』**
* 蔡依林 《Ugly Beauty》剃刀蔣、陳星翰、蔡依林、陳君豪共同擔任（專輯製作人）
* ØZI 《ØZI: The Album》（發行人／專輯A&R／總監製／製作人／企畫統籌／文案）**獲得第十屆金音創作獎『最佳節奏藍調專輯獎』**
* J.Sheon 《J.Sheon街巷 同名專輯》 （專輯製作人／A&R）
* 葛仲珊 《皇后區的皇后Queen of Queens》（專輯製作人／A&R）

## 歌曲合作

## 演唱會合作
* 張惠妹 烏托邦演唱會 （編曲） 
* 謝金燕 蹦蹦趴演唱會 （編曲） 
* 張惠妹 貢寮海洋音樂祭 （編曲） 
* 謝金燕 2012一級棒世界巡迴演唱會 （編曲） 
* LOLLIPOP F 超級巨星紅白藝能大賞 （編曲） 
* 蔡依林 MYSELF 演唱會 （編曲）

## 參考

## 出面網頁
*
*
歌劇院

**歌劇院**（）係指起嚟表演歌劇用嘅建築物，會有齊舞台同埋後台等嘅配套，好多時仲可以攞嚟搞第啲表演藝術，例如係芭蕾舞。
## 睇埋
*劇院
奏鳴曲式

**奏鳴曲式**（）係一種音樂形式，指段樂曲分三大橛：
*Exposition，「講出首曲嘅主旨」。
*Development，「擴張主旨提出嘅諗頭」。
*Recapitulation，「再講多次首曲嘅主旨」。
即係會跟 A-B-A 噉嘅形式。

## 睇埋
*交響曲嘅第一樂章通常都會用奏鳴曲式。
## 拎
*Sonata form. *Encyclopedia Britannica*.
木管樂器

**木管樂器**（）係管樂器嘅一種，指件樂器發聲嘅機制涉及將吹奏嘅人吹嘅空氣用一啲尖嘅邊嚟分開。木管樂器唔一定用木造。

例如笛同雙簧管都係木管樂器。
銅管樂器

**銅管樂器**係管樂器嘅一種，指件樂器發聲嘅機制涉及將吹奏嘅人吹嘅空氣導入樂器共鳴發聲。銅管樂器唔一定用銅造。

例如圓號同小號都係銅管樂器。
詼諧曲

**詼諧曲**（**scherzo**）喺古典樂上係指一種短嘅樂曲，好多時係大啲嘅樂曲（例如交響曲）嘅其中一段樂章。
九龍中選區

**九龍中選區**係香港立法會其中一個地方選區，範圍包括九龍中部，包括大部份黃大仙區（除咗牛池灣）同成個九龍城區。

## 議員
* 2022年至2029年：李慧琼、楊永杰

## 選舉

## 參考
陳朗昇

**陳朗昇**（係香港記者協會主席，《立場新聞》採訪副主任，已婚，教徒，九龍華仁書院舊生。

陳朗昇係2003年入行，2010年嚮《信報》同陳珏明 （Alvin KM Chan）同游清源寫《獨眼香江》專欄。佢亦曾經任職《明報》同《東方日報》。

## 參考
香港島東選區

**香港島東選區**係香港立法會其中一個地方選區，範圍包括香港島東部嘅灣仔區同東區。

## 議員
* 2022年至2025年：吳秋北、梁　熙
* 2026年至2029年：吳秋北、植潔鈴

## 選舉

## 參考
商界（第三）功能界別

**商界（第三）功能界別**（）係香港立法會一個功能界別，選民嚟自香港中國企業協會會員。

## 議員
* 嚴剛：2022年至今
慕尼黑啤酒節

**慕尼黑啤酒節**（）係德國慕尼黑嘅一種傳統活動，每年都會响九月中至尾嗰陣搞，維持 16 至 18 日，而且每年都會吸引數以百萬計嘅人參與。出席嘅人會盡情噉飲啤酒，而且啤酒節現場仲會有機動遊戲同埋民俗音樂表演助興。

慕尼黑啤酒節源自 1810 年，到咗廿一世紀初經已係世上最大嘅啤酒節。

## 睇埋
*普卡，慕尼黑啤酒節常見嘅一種舞曲。
## 攷
RB萊比錫

**萊比錫草地球類運動註冊協會**（），簡稱**RB萊比錫**，係一間喺德國薩克森州萊比錫嘅足球會，喺2009年5月19號成立，由紅牛公司喺2009年通過收購馬克蘭斯泰特而有嘅。家下喺德國甲組足球聯賽比賽。

## 榮譽
*德國盃冠軍：2022年、2023年
*德國超級盃冠軍：2023年

## 參考
香港聖誕文化

香港人過聖誕節，可以追溯到19世紀中香港做咗英國嘅殖民地，將基督教同過聖誕嘅習俗傳到咗香港。

香港嘅聖誕節日氣氛比較濃厚，好多商業大廈都會掛上聖誕燈飾，最出名就係九龍尖東海皮，唔少人都會專登去睇燈飾。另外，好多香港人都會參加聖誕派對、食聖誕大餐、交換聖誕卡同聖誕禮物。而香港人亦習慣到12月26號「拆禮物日」先至拆聖誕禮物（但西方文化係聖誕正日就已經可以拆禮物）。
射綫

**射綫**（）係光學上嘅一種概念化方法，將光想像成喺空間入面行進嘅一條條線。
鏡頭

**鏡頭**（）係一塊或者一組透鏡，用嚟喺相機內部形成影像，等部相機跟手可以以某啲形式儲起幅影像。
大氣光學

**大氣光學**（）係光學嘅一門，研究大氣層入面發生嘅光現象，以及呢啲現象會對個天嘅狀態有咩影響。
## 例子
*曙暮光
## 引咗
土耳其里拉

**土耳其里拉**（**Türk Lirası**，簡稱**TL**，符號₺）係土耳其同埋塞浦路斯島北部（北塞浦路斯）嘅法定貨幣，ISO 4217代號為**TRY**。

第一代喺土耳其獨立後嘅1923年推出，四年後完全取代奧斯曼里拉。1970年代開始土耳其里拉一路貶值，1995至1996以及1999至2004年土耳其里拉俾健力士世界紀錄列為世界最低價值貨幣。

2005年，土耳其政府推出新土耳其里拉，以1,000,000里拉兌換1新里拉，喺一年內取代原有土耳其里拉。新土耳其里拉喺2009年改叫土耳其里拉。

而家發行嘅銀紙有：200 YTL、100 YTL、50 YTL、20 YTL、10 YTL、5 YTL；銀仔有：1 YTL、50 YKr、25 YKr、10 YKr、5 YKr、1 YKr。正面都係土耳其國父凱末爾嘅肖像。

## 參考
愛高集團

**愛高集團有限公司**（，）係香港一間視聽同資訊科技產品製造商，1968年由梁劍文創辦，初頭嗌「愛高電業有限公司」，生產原子粒收音機。1992年喺香港聯合交易所招股上市。前董事會主席、行政總裁兼執行董事梁偉成（Wilson Leung Wai Sing，—2021年12月28號）係第二代接班人。

公司總部喺香港新界沙田安耀街2號新都廣場11樓，喺廣東東莞厚街、長安等地區設有超過250萬平方呎嘅全自動化生產廠房。

## 攷

## 出面網頁
* 

類:香港電子公司
Singing in the Ring

《**Singing in the Ring**》係香港歌手劉浩龍嘅第2張唱片，喺2004年12月30日推出。

## 曲目
豐田Harrier

**豐田Harrier**（）係日本豐田汽車公司響1997年12月開始推出嘅一款SUV，海外版本即係第一代同第二代嘅凌志RX。

## 出面網頁
*トヨタ ハリアー | トヨタ自動車WEBサイト
*Toyota Harrier - Toyota Singapore
愛與夢新曲+精選

《**愛與夢新曲+精選**》係香港歌手張智霖嘅唱片，喺2003年12月16號推出。

## 曲目
陳坤

**陈坤**（），係中國演員、歌手，喺重慶市出世，北京電影學院畢業，因為主演《雲水謠》、《畫皮》獲得華表獎、百花獎最佳男主角。經典角色係《龍門飛甲》中嘅雨化田。2016年主演《尋龍訣》票房過16億。陳坤連同鄧超、劉燁、黃曉明合稱「四大中生」。

## 生平
陳坤1995年離開家鄉重慶到北京，考入東方歌舞團（目前中国国家歌舞团）任独唱歌手；1996年，陈坤考入北京电影学院表演系本科。

1999年主演電影《國歌》步入影壇，隨後主演中法合拍影片《巴尔扎克和小裁缝》赢得好評；以《像霧像雨又像風》、《金粉世家》等電視劇獲得廣泛關注，後憑電影《雲水謠》、《畫皮》獲華表獎、百花獎雙料影帝。近年喺《龍門飛甲》、《畫皮》、《讓子彈飛》、《建國大業》、《尋龍訣》、《火鍋英雄》等電影中更顯蛻變，塑造多個風格迥异，令人印象深刻的角色，演技漸成大器。

演艺之外热心公益，陈坤于2011年发起心灵公益项目“行走的力量”，在社会上引起广泛反响。“行走的力量”旨在号召人们通过最本能的行走，在行走中安静下来，与自己的内心对话，获取正面的内心能量，并将正能量传播给他人。记录心路历程的个人随笔集《突然就走到了西藏》畅销50余万册，登上畅销作家榜。2012年陈坤担任联合国儿童基金会中国大使，推广呼吁保护儿童权益；并持续捐助大爱清尘、关爱老兵、大病医保等民间慈善项目。

2010年7月，陈坤結束同榮信達嘅十年經紀約，成立自己嘅工作室“东申童画”。2013年11月获得奥地利大使馆颁发嘅“雪绒花”勋章。

## 經歷
1976年2月4號陈坤出世于重庆市江北区，童年时父母离异，家境贫困，陈坤跟住外婆生活，直至11岁先返到阿媽身边。初中就读重庆市江北区字水中学，高中就读重庆学田塆职业中学。为咗喺经济上自立，并帮助负担家庭开支，陈坤喺高中时开始半工半读，先后任印刷所打字员、酒吧服务员、驻唱歌手，后得到重庆歌剧院王梅言老师嘅声乐指导，1995年考入东方歌舞团，担任独唱歌手。

1996年离开东方歌舞团；同年，陈坤陪友人报考北京电影学院，却以专业课第一名嘅成绩考进北京电影学院表演系本科班。2000年毕业于北京电影学院表演系96级，获文学学士学位。2010年，北京电影学院举行60年校庆，陈坤获颁电影学院优秀毕业生奖。

1999年，大學三年级嘅陳坤陪同女同學白雲同孔维去試戲，意外被導演吳子牛相中，出演建國50周年嘅獻禮影片《國歌》，嗰條片攞咗年度票房第四名嘅票房成績，係陳坤嘅首部影視作品。

2002年，主演法國导演戴思杰執導嘅電影《巴爾扎克和小裁缝》，嗰個電影提名第61届金球奖最佳外語片，入圍第55屆戛纳电影节“一種注視”單元，聯合周迅同導演戴思杰應邀出席戛纳電影節開幕式。

2003年，主演改编自張恨水同名小說嘅电视剧《金粉世家》，攞得中央電視台年度收視冠軍，陳坤出演令人又愛又恨卻欲罢不能嘅男主角金燕西，呢一角色都係陳坤初期嘅代表角色。

陳坤一直以其獨特嘅憂鬱气质得到觀眾愛戴，但亦因為咁惹起質疑。不過，佢透過一系列作品如《建國大業》中嘅蔣經國、《讓子彈飛》中嘅胡萬同《錢學森》中精湛嘅表現讓觀眾感到耳目一新，證明咗其演技嘅实力。

陳坤喺自傳《突然就走到西藏》中首次披露2003年到2007年間被憂鬱症困擾嘅經歷，希望借此表達信仰同定力可以助人闖出陰霾。佢喺2010年成立公司東申童画同公益項目“行走的力量”鼓励人哋透過行走去搵到内心，並抱着樂觀嘅心去待人處事。

陳坤主演嘅《晝皮II》喺2012年創下7億人民幣票房記錄，但佢毅然決定停落嚟休息，專注發展公益項目，並回歸生活琢磨演技。

2014年，佢為支持香港新晉導演，以零片酬出演電影《過界》，首次喺電影里挑戰咗一個中年父親嘅角色，煙不離手，為角色不惜增肥15斤，憑《過界》獲得摩洛哥薩累國際婦女電影節最佳男演員獎。

陳坤直到而家未婚，但有一個仔「優優」，大名陳尊佑，2002年出世。

2017年，陳坤以總監製身份參與到中國國產動畫《全職高手》之中，呢個係陳坤第一次為影視作品擔任總監製。

## 參考

## 參考書
*

## 出面網頁

*
*东申童画官方网站
*
*
*陈坤人人网主页
*陈坤同名网站
*陈坤国际影友会
*陈坤日本131路
*陈坤在IMDB上的简介
Singin' in the Rain

***Singing in the Rain*** 係首經典英文歌，1929年推出，1952年推出用呢首歌做主題嘅歌舞電影《雨中樂飛揚》。
伊利沙伯二世登基白金禧年紀念

**伊利沙伯二世登基白金禧年紀念**喺2022年舉行，紀念英國女王伊利沙伯二世70年前喺1952年2月6號登基成為英國、海外領地、皇家屬地及其他英聯邦國家嘅君主。呢次紀念，係首次慶祝有英國君主登基70週年。英國因此享有多一日公眾假期，並將以往5月底放嘅春季公眾假期延至6月先放，形成一個四日長嘅週末連假，橫跨6月2號禮拜四到6月5號禮拜日。英國同英聯邦舉行咗一系列慶祝活動。

## 澳洲
踏入2022年嘅第一日，澳洲總理史葛·摩利臣亦宣佈，將會為女王登基白金禧年舉行一系活動慶祝，致謝女王70年來為澳洲作出嘅貢獻。其中包括：發行紀念幣同紀念郵票、喺首都點烽火、將首都嘅楊樹島（Aspen Island）改名做伊利沙伯二世島。

## 加拿大
加拿大聯邦政府文化遺產部開放畀唔同嘅社區組織申請資助，舉行以社區為本嘅免費公眾活動來慶祝女王白金禧年。

## 英國
### 紀念幣
英國皇家鑄幣局推出兩款慶祝女王白金禧年嘅紀念幣，包括5英鎊同50便士幣值，依次更加係首次推出50便士幣值嘅皇室禧年紀念幣。紀念幣上刻有女王在位至今嘅年份，即係1952年至2022年。鑄幣局亦同一時間公佈另外三款新幣，包括兩款2英鎊同一款50便士硬幣，分別紀念已故發明家亞歷山大貝爾（ Alexander Graham Bell）、已故女星薇拉．琳恩（ Vera Lynn），同埋2022年喺英國伯明翰舉行嘅英聯邦運動會。五款新硬幣會共同組成皇家鑄幣局嘅年度硬幣套裝，並且喺2022年1月4號開始發售。皇家鑄幣局亦以紀念幣為本，推出唔同數量嘅限量版收藏裝。

### 紀念郵票
皇家郵政喺女王登基紀念日前兩日，即係2022年2月4號，推出一套八款嘅紀念郵票慶祝白金禧年。當中包括四張第一級郵費（first class）郵票，同另外四張1.7英鎊面額郵票。八款紀念郵票展示女王由1957年到2020年嘅相片。按慣常做法，特別郵票一般都會有女王嘅側影輪廓符號（silhouette），但依套紀念郵票就冇。皇家郵政解釋，因為依套郵票本身嘅設計已經包含咗女王嘅相，所以，女王嘅側影輪廓符號就唔需要有。

### 女王綠樹蔭植樹計劃
英國幾個環境保育團體聯同政府，共同發起名為「女王綠樹蔭（The Queen's Green Canopy）」嘅全國植樹計劃，鼓勵個人、私人企業、學校、社區組織等等，透過植樹為女王慶祝白金禧年，而且可以將植樹嘅數量、品種、位置等資料，放上女王綠樹蔭官方網站入面嘅互動地圖。女王亦同大仔查理斯王子率先喺2021年3月，一齊喺溫莎堡種落第一樖「白金禧年樹」。計劃會主力喺2021年同2022年嘅十月到第二年嘅三月植樹，因為秋冬係唔少植物嘅休眠（dormant）時期，搬運及植樹過程中受傷嘅機會相對較低。

### 皇家住所特別展覽
女王嘅皇家住所舉辦咗特別展覽，包括白金漢宮、溫莎堡同荷里路德宮。女王嘅肖像、珠寶頭飾以及馬車會喺白金漢宮展出。溫莎堡會展出女王嘅加冕禮服。荷里路德宮就會展示女王喺銀禧年、金禧年同鑽禧年着過嘅衫。

### 白金禧年長週末
英國會喺6月2號禮拜四到6月5號禮拜日，連放四日嘅長週末，並舉行一系列慶祝活動。

#### 6月2號禮拜四
* 女王生日巡遊
按傳統，軍方會喺女王生日當日舉行巡遊（Parade），當中又以軍旗敬禮分列式（Trooping the Colour）最為出名，到時預計會有約1,400名士兵，200名騎兵同400名軍樂手參與。巡遊會由白金漢宮開始，經過林蔭大道（The Mall）前往騎兵衛隊閱兵場（Horse Guards Parade），皇室成員更會騎馬加入巡遊隊伍當中。女王其實年輕時都會騎馬出席，但近年改為坐馬車。最後，空軍會派出軍機進行空中分列敬禮（flypast），而女王同皇室成員則會喺白金漢宮露台觀禮。

*白金禧年烽火儀式
英國上傳統會就皇家禧年、婚禮及加冕舉行點烽火儀式（lighting of beacons），女王登基白金禧年自然唔會少，到時英國、海峽群島、馬恩島及海外領地都會舉行烽火儀式。而今年，更加係首次每個英聯邦國家嘅首都地區都會參與烽火儀式慶祝白金禧年。

#### 6月3號禮拜五
聖保羅大教堂為女王舉行咗特別感謝崇拜儀式。

#### 6月4號禮拜六
*葉森打吡大賽
葉森馬場（Epsom Downs Racecourse）舉行咗葉森打吡大賽（the Derby），有皇室成員出席，但女王因為健康原因缺席。

*白金漢宮派對
英國廣播公司喺白金漢宮舉行咗特別演奏會，邀請娛樂名星表演，慶祝女王登基70年。英國公眾亦可以報名抽籤門票出席依次演奏會。

#### 6月5號禮拜日
*大晏晝餐
自2009年，每年6月，英國各地都會稱為「大晏晝餐（the Big Lunch）」嘅社區聚餐活動，畀居民相聚一齊，分享美食，希望透過聚餐，加深互相了解同鄰里關係。而女王白金禧年嘅大晏晝餐活動，規模比之前更加盛大。

*白金禧年盛裝慶典
白金漢宮外面舉行咗盛裝慶典（pageant），從英聯邦各地邀請超過5,000人，身穿唔同服飾，進行各種唔同表演。

## 參考
蘭吉星

**蘭吉星**（**Ranjit Singh**，）係錫克帝國開國皇帝，1801年到1839年在位。

蘭吉星出生喺印度旁遮普地區，喺當時嘅政治動盪中崛起。佢積極參與地方政治，喺戰爭中展現出卓越嘅領導能力同軍事才華。佢成功地統一咗各個旁遮普地區嘅王國，重成為咗旁遮普地區嘅統治者。

蘭吉星喺統治期間，推行一系列政策同改革，加強咗旁遮普地區嘅軍事實力同經濟發展。佢嘅統治亦促進咗錫克教嘅興盛同發展，所以得到錫克教徒嘅支持同尊敬。

喺佢統治期間亦保持咗同鄰國嘅關係，同時同英國東印度公司就領土劃分、軍事合作、平等待遇、貿易關係同解決領土爭端幾方面簽訂咗《阿姆利則條約》，確保旁遮普地區相對穩定嘅局勢。

蘭吉星係印度歷史上嘅傑出人物，佢以佢嘅領導才能同統治成就而聞名。佢統一咗旁遮普地區，建立咗錫克王朝，並喺政治、軍事同經濟方面做出咗重要貢獻。佢嘅統治對於旁遮普地區同整個印度歷史嘅發展都具有深遠影響。

## 出面網頁
芬太尼

**芬太尼**（英文：**fentanyl**）係種人工合成嘅鴉片類化合物，正常用嚟做止痛藥，又頻繁噉俾人濫用嚟做毒品，主要生產地係中國（大陸）。佢對比最流行嘅同類化學品海洛英，以金錢價值或重量為單位計出嚟嘅效力，都強好多，因此道友好容易唔小心揩多咗而暴斃。走私芬太尼係中美貿易戰當中一大爭端。

## 睇埋

* 中國共產黨販毒行為

## 攷

類:毒品
普卡點

**普卡點**（）係一種花臣，有一大柞同樣大細、分佈喺一個純色背景上面嘅圓點。

普卡點喺玩具嗰度好常見。
## 睇埋
*普卡，普卡點個名係嚟自普卡呢種民間舞曲嘅，因為兩樣嘢差唔多同一時期出現（不過除此之外查實兩樣嘢冇乜啦掕）。
卡西姆·蘇萊曼尼

**卡西姆·蘇萊曼尼**（）係一位伊朗軍官，係伊斯蘭革命衛隊聖城旅嘅指揮官。佢係伊朗最負盛名嘅人物之一，因履行到對國家嘅模範職責而獲授伊朗最高軍事榮譽：蘇發鉿（Zolfaghar）勳章。佢亦都係伊朗最受歡迎嘅人物之一，俾人睇作係「伊朗敵人嘅無私英雄」，係伊朗民眾心目中嘅「紅心指揮官」。

## 履歷
 
2000 年，蘇萊曼尼將軍得到伊斯蘭革命最高領袖任命爲聖城軍指揮官。喺佢嘅指導下，聖城軍幫巴勒斯坦加強鬥爭嚟抵抗猶太復國主義嘅佔領。

隨住原教旨主義恐怖組織伊拉克同黎凡特伊斯蘭國（ISIS）出現並佔領咗伊拉克同敘利亞嘅大片領土，伊拉克政府正式要求各國包括美國緊急幫手；不過，伊朗最近伊拉克，所以係伊朗首先提供援助。伊朗政府指名卡西姆·蘇萊曼尼將軍去帶兵擊退伊斯蘭國恐怖分子。

## 俾美國襲擊身亡
喺2020年1月3日，蘇萊曼尼喺美國總統當勞侵命令嘅空襲着暗殺。根據聯合國憲章第五十一條，對任何人使用武力係非法嘅，除開兩種情況：一係有聯合國安理會授權，一係自衛。不過美國嘅襲擊冇得到聯合國安理會授權，亦唔係自衛行為，呢次襲擊着認為係違反咗國際法。

伊拉克議員話呢次空襲係「公然侵犯伊拉克主權」，並通過咗一項法案，要求美軍撤離本國。伊拉克總理仲表示，美國違反咗兩國之間嘅協議。

根據國際法，美國呢次襲擊應當作係謀殺，亦都係戰爭行為嘅一個例子；襲擊作為聖城軍首領嘅國家將軍已構成對伊朗主權嘅侵犯。

聯合國法外處決、即決處決或任意處決問題特別報告員艾格尼絲·卡拉馬德（Agnes Callamard）喺 2020 年 7 月 6 日嘅報告裡頭指出，「鑑於美國迄今提供嘅證據，針對蘇萊曼尼將軍嘅目標以及造成隨行人員嘅死亡，構成任意殺戮；根據國際人權法（IHRL），美國應對此負責。」

## 攷
# https://iranpress.com/content/52786/assassination-lt-gen-soleimani-instance-state-terrorism-mfa-spox
# https://iranpress.com/content/52645/iran-iraq-sign-joint-statement-over-gen-soleimani-assassination-case
# https://iranpress.com/content/47917/iran-fm-assassination-general-soleimani-blatant-example-terrorism
# https://iranpress.com/content/42485/general-soleimani-assassination-barbaric-arbitrary-unjust-and-illegal
# 
#https://www.fardanews.com/fa/tiny/news-791773
#https://s3.documentcloud.org/documents/6982837/A-HRC-44-38-AUV.pdf
世俗體

**世俗體**（，源自 *dēmotikós*）係由僧侶體演變而嚟嘅古埃及文字，由希臘史學家希羅多德命名，佢嘅前身係僧侶體同聖書體。
反修例運動警察假扮示威者破壞嘅指控

喺香港反逃犯條例修訂運動（反修例運動）期間，有啲親中派嘅支持者指控示威者採取暴力手段，破壞一啲商店同公共設施。不過，之後有媒體報導同網上片段流傳疑似示威者破壞嘅情況，但呢啲示威者竟然有唔少警察先會有嘅裝備，有啲人就質疑，呢啲破壞其實係香港警察、甚至係中共武警公安假扮示威者去做，目的係抹黑示威者，為鎮壓揾藉口。呢啲講法，得到國際特赦組織一個報告提及有一定證據支持，警察否認有關指控，但就承認有臥底警員喺示威場合入面假扮抗爭者。

## 部分事例
* 喺2019年9月，香港恒生大學學生會編輯委員會發布一段影片，影到喺銅鑼灣維園糖街入口位置，入面有兩個黑衣男子向香港警察掟汽油彈，其中一個人背囊上面有閃光裝置，但有民眾發現跟上去嘅警察嘅手臂上面，有藍色LED嘅發光手帶特別裝置，佢哋仲有胡椒噴霧、警棍等裝備，懷疑嗰兩個掟汽油彈嘅人，根本就係警察假扮嘅示威者。
* 喺2019年10月8號，網上廣傳兩條短片，其中一段影片見到，多個蒙面男子，喺當時已經關閉嘅港鐵上水站入面破壞閘機、售票機等，又拎住警察用嘅強光手電筒同埋胡椒噴霧恐嚇目擊者。有市民質疑，胡椒噴霧係屬於管制槍械，一般人被發現買賣都屬違法，一般示威者都唔會攞到。
*去到10月14號，有港鐵員工揭露，港鐵係因應政府要求製造呢啲示威者破壞嘅假象，特登開少啲入閘機，聲稱入閘機壞咗但其實全部運作正常，企圖增加市民對示威人士嘅不滿。另一方面，香港警察假扮示威者喺港鐵進行嘅破壞行為，仲包括有放火同灌水，同時仲配合埋親中派無綫新聞嘅獨家報道，抹黑示威者。

## 外界反應
* 美國共和黨海外事務組織副主席俞懷松（Solomon Yue）對香港警察嘅做法公開批評，話佢哋嘗試嫁禍抗爭者。
* 公民黨主席梁家傑質疑，照呢個講法，咁有好多事件其實都可能係警察嘅「臥底」挑動、策劃或者做出來，但就由抗爭者食死貓。佢又引述國際特赦組織嘅報告，批評警察嘅做法。
* 民主黨前區議員林詠然話，大家已經喺網上面睇得好清楚，好多都係警察假扮成抗爭者搞破壞，做好多違法嘅嘢，講到尾就係林鄭月娥唔敢面對事實。林詠然又話，如果有獨立調查委員會，全面調查嘅話，肯定會揭發更多嘅黑幕同唔見得人嘅嘢。

## 參考
王維娜

杜潘**王維娜**（）係馬來西亞唐人，馬華公會第六任總會長林良實夫人。

## 李宗偉「興奮劑風波」
2014年10月，馬來西亞羽毛球一哥李宗偉發生興奮劑風波，之後李宗偉出席喺荷蘭阿姆斯特丹嘅聽證會，向世界羽聯3人獨立小組進行辯護。根據委員會嘅報告，李宗偉供證自2007至2008年起，每早服用兩顆由「老公係馬來西亞極有權勢名人」嘅女性朋友供應嘅冬蟲草粉膠囊。有媒體估測呢名「女性朋友」係王維娜，但喺訪問時王維娜否認咗呢一估測。

## 屋企
*老公：林良實 
**仔：林熙隆、林熙傑

## 參考


類:馬來西亞唐人
蜆殼

**蜆殼**基本上解蜆呢種貝嘅殼，以此命名嘅嘢有：
* 蜆殼粉
* 蜆殼公司
* 蜆殼大廈——香港時代廣場二座嘅舊名
陳光榮

**陳光榮**（，）係香港作曲人、前樂隊Fundamental成員。佢亦係香港歌手周柏豪、馮曦妤、鄭伊健嘅歌曲監製。周柏豪同馮曦妤亦做過陳光榮錄音室嘅工作人員。馮曦妤主要做和音。佢為多套電影做過配樂，主要合作導演係劉偉強。佢憑《風雲之雄霸天下》、《十月圍城》同《武俠》攞過三次香港電影金像獎最佳原創音樂獎。

## 背景
陳光榮早年喺九龍城出世同成長，分別住過喺嘉林邊道同城南道，讀過天主教伍華小學同天主教伍華書院，同Fundamental其餘成員（除胡玉儀之外）都係同校同學。讀書期間活躍校內歌唱比賽，主要為比賽伴奏。又參與過校際音樂節活動。佢10歲開始學彈結他，自1987年起為唔同歌手作曲。喺1990年代期間，佢大部份作品都係同鄭伊健合作，因為幫鄭伊健創作嘅歌曲走紅，令陳光榮嘅知名度大大提升。最輝煌時期就係喺1997年嘅鄭伊健演唱會做音樂總監，代表作就係古惑仔或其它電影主題曲或插曲，《友情歲月》更成為金曲作品。1990年代後期更跨過電影界，創作電影配樂。喺2000年代期間，佢就轉為同周柏豪合作。而家擁有自己成立嘅Click Music公司，負責音樂創作同統籌。佢入室弟子有周柏豪等人。

## 其他資料
陳光榮自中二開始用「Comfort」呢個英文名，靈感來自當年買嘅一對「Adidas」運動鞋嘅型號。由於朋友同其他學校嘅學生睇見佢着「Comfort」鞋，於是叫佢做「Comfort佬」，慢慢用咗佢做洋名。而「Punk」呢個英文名亦來自中學年代。陳光榮喺高中時係學校游泳校隊成員；成日練習游泳嘅佢被池水嘅消毒劑等化學物染成為睇似金髮嘅學生。同學知道佢參與樂隊活動，認為佢嘅形象似玩搖滾樂（Punk）嘅人，所以稱呼佢做「Punk」。嗰個名一直用到而家。

## 個人生活
喺2000年左右，陳光榮曾經同藝人林嘉欣拍拖大約一年，但已經分手。陳光榮喺2011年同圈外女性結婚，而家有一個仔。

## 參考

## 註
立場新聞高層大搜捕

**立場新聞高層大搜捕**係指2021年12月29號，香港傳媒《立場新聞》高層同新聞從業員接連被香港警務處國家安全處以「串謀發布煽動刊物」嘅罪名大規模搜捕而引起嘅事件。呢次大搜捕係自2021年6月17號壹傳媒高層大搜捕以嚟，香港警方再對香港傳媒發動大規模搜捕，引起香港本地輿論同國際社會廣泛爭議。受搜捕事件影響，《立場新聞》停止運作，網站同所有社交媒體停止更新，又遣散所有員工。

## 被搜捕者名單
*《立場新聞》前董事、前總編輯：鍾沛權
*《立場新聞》前董事：周達智
*《立場新聞》前董事：吳靄儀
*《立場新聞》前董事：方敏生
*《立場新聞》前董事：何韻詩
*時任《立場新聞》署理總編輯：林紹桐
*前《蘋果日報》副社長：陳沛敏

其中何韻詩、吳靄儀、方敏生三人喺2021年12月30號獲得保釋。

## 背景
2021年6月17號，香港警務處國家安全處以涉嫌違反《港區國安法》「串謀勾結外國勢力」罪為由拘捕香港壹傳媒董事同高層之後，立場新聞喺6月27號宣佈將同年5月前發佈嘅文章下架，暫停接受贊助。同時，何韻詩等六人辭去董事職務，但新聞編採仍然持續運作。

2021年12月3號，保安局局長鄧炳強喺撲滅罪行委員會會議嘅記者會上，批評《立場新聞》介紹大潭峽懲教所智慧監獄嘅報道「妖魔化」智慧監獄，又話同年11月11號刊出嘅香港中文大學衝突報道「同事實不符」，「美化暴力行為」。鄧炳強話，任何人或組織，無論係媒體定係非政府組織包裝，只要係違法、想危害國家安全，警方都會揾到證據。《立場新聞》編輯部其後回應鄧炳強嘅言論，表示會堅持報道真相，認為「唯有充分嘅言論同新聞自由，俾多元嘅觀點互相交流交鋒，先有助社會進步，長治久安」。

## 過程
2021年12月29號約清晨六點，國家安全處拘捕《立場新聞》六名高層同前高層，包括前總編輯鍾沛權、前董事吳靄儀、何韻詩、周達智、方敏生同時任署理總編輯林紹桐，指六人涉嫌違反刑事罪行條例第9同第10條「串謀發布煽動刊物罪」。另外，副採訪主任陳朗昇就被帶走協助調查。林紹桐之後辭任總編輯職務。《立場新聞》同日下晝宣佈即時停止運作，網站同所有社交媒體立即停止更新，並會喺日內刪除，《立場新聞》所有員工被遣散，而6,100萬港幣資產亦被警方凍結，係「香港國安法」實施以嚟所凍結嘅最大金額。

另外，香港記者協會主席陳朗昇喺《立場新聞》嘅Facebook專頁進行直播，嗰陣有警員手持由裁判官羅德泉發出嘅法庭手令，要求進入寓所搜查。警方話陳朗昇涉嫌串謀發布煽動刊物，之後禁止陳朗昇進行直播，又警告錄影將會構成阻差辦公。陳朗昇喺新界沙田嘅屋企被警方搜查咗大約1個鐘，但佢無被捕，只係電腦設備同記者證被查封。

同時，警方人員亦去到觀塘開源道55號開聯工業中心，封鎖《立場新聞》辦公室搜查，唔俾記者進入同停留。警方搜證四個幾鐘頭，共帶走33箱證物。

另外，早前被控違反港版國安法，正喺大欖女懲教所還柙嘅前《蘋果日報》副社長陳沛敏亦被捕，涉及喺《立場新聞》發表煽動刊物。陳沛敏係《立場新聞》前總編輯鍾沛權嘅老婆，早喺2021年6月被香港國安處拘捕，涉嫌違反《國安法》第29條「串謀勾結外國或境外勢力危害國家安全罪」，之後被加控一項串謀刊印、發布、出售、分發或複製煽動刊物罪，意圖引起憎恨或藐視中央或特區政府等，案件押後至2022年2月24號再訊，陳沛敏還押喺大欖女懲教所。

警方國安處高級警司李桂華話，警方喺搜捕行動入面檢獲大量電腦、電子器材、電話、文件同50萬蚊現金。亦根據《香港國安法》第3條實施，凍結《立場新聞》大約6,100萬蚊資產。佢又話，警方正調查《立場新聞》喺英國設立分社嘅目的，又質疑《立場新聞》同外國勢力勾結，違反咗香港國安法規定嘅犯罪行為。

當日晚上十一點，立場新聞移除各網站、社交媒體嘅所有內容。網站貼出停止運作公告；公告入面，立場新聞重申其獨立自主同埋堅守香港核心價值嘅編采方針，又感謝讀者嘅支持。

同日，香港警方宣佈通緝包括立場新聞董事蔡東豪、前董事練乙錚在內嘅多名相關涉案人士。

## 影響
《立場新聞》被搜捕事件引起咗香港社會廣泛關注同寒蟬效應。12月30號，《立場新聞》英國分社宣佈，即日起停止一切業務，英國分社主任楊天帥辭職，網站嘅報導同社交媒體帖文亦全部移除。香港獨媒新聞亦宣佈喺2022年1月1號零時停止運作專頁，並喺日內刪除，香港獨媒新聞所有有關人員同時解散。

喺臺灣，香港組織同人權團體喺12月30號發起「聲援香港新聞自由，抗議極權清算《立場》」集會，手舉「香港自由」嘅海報遊行到中國銀行臺北分行集結，聲援被逮捕嘅《立場新聞》高層，同時抗議香港政府侵犯新聞言論自由。

## 參考